Ҳиндистон Agni-V баллистик ракетасини муваффақиятли синовдан ўтказди\n15:15 / 03.06.2018\nФото: ANI News\nЯкшанба куни Ҳиндистон 1 тоннадан ортиқ массали ядровий жанговор қисмларни ташишга қодир Agni-V қитъалараро баллистик ракетасининг синовларини муваффақиятли ўтказди. ANI ахборот агентлиги шу ҳақида хабар берди.\nМаълумотларга кўра, синовлар шарқий Одиш штати қирғоғидаги Абдул Қалам оролида жойлашган полигонда бўлиб ўтган. Бу ракетанинг олтинчи муваффақиятли синовларидир. Охирги синовлар 2018 йилнинг 18 январида ўтказилган эди.\nAgni-V'ни ишлаб чиқариш Ҳиндистонга 25 миллиард рупий (480 миллион доллар)га тушди. Ракетадан шунингдек сунъий йўлдошларни орбитага олиб чиқишда ҳам фойдаланиш мумкин. Уч босқичли ракетанинг узунлиги - 17 метр атрофида, оғирлиги эса - 50 тоннага яқин.\nAgni сериясидаги баллистик ракеталар Ҳиндистон мудофаа вазирлиги бошқарилувчи ракеталари ишланмалари комплекс дастури доирасида яратилган. Ҳозирда Ҳиндистон тасарруфида бундай ракеталарнинг тўрт тури мавжуд: Agni-I (700 км'гача парвозни амалга оширади), Agni-II (2 минг км'гача), Agni-III ва Agni-IV (2,5 минг км'дан то 3,5 минг км'гача).\nҲиндистонда 100 га яқин таксичини ўлдиришда гумон қилинган собиқ шифокор қўлга олинди\nҲиндистонда кран қулаши оқибатида 11 киши ҳалок бўлди\nҲиндистон Хитой билан чегарасига қўшимча 35 минг аскар жойлаштирмоқчи\n08:32 / 20.07.2020\nҲиндистон компанияси Сергели туманида 500 млн долларлик лойиҳани амалга оширади


ОАВ: АҚШ визани қайта расмийлаштириш қоидаларини кучайтирди\n09:08 / 20.09.2017\nАҚШ давлат котиби Рекс Тиллерсон Қўшма Штатларга бориш мақсадларига амалга қилмаётган шахсларга визани такрорий бериш қоидалари кучайтирилгани ҳақидаги фармойишни имзолади.\nБу ҳақда The New York Times нашри АҚШ элчихоналари ва консулликларига юборилган хатга асосан хабар берган.\nТаъкидланишича, виза бўйича мурожаат қилувчи кишилар ҳеч бўлмаса 90 кун ичида аввалдан маълум қилинган ташриф мақсадига риоя этишлари керак. Агарда, бу муддат ичида улар қоидани бузишса ва виза олиш жараёнида консуллик ходимига айтилмаган қандайдир ишни қилишса, бу суҳбатдан ўтиш жараёнида ёлғон маълумот бериш, деб ҳисобланади.\nХусусан, қоидабузарлик ҳолатига АҚШ фуқаролигига эга инсон билан никоҳни расмийлаштириш, ва ўқув муассасасига ўқишга кириш кабилар киради.\n«Агарда, кимдир АҚШга сайёҳ сифатида келиб, 90 кун ичида кимнидир севиб қолса ва оила қурадиган бўлса, кейин эса доимий яшаш учун ҳуқуқ тақдим этишни сўраб мурожаат юборса, бундай илтимос рад этилади», - дея нашрга аниқлик киритди муҳожирлик муаммолари бўйича америкалик юристлар Ассоциацияси директори ўринбосари Дайана Риш.


Музейлар мозийдан сўзлайди » Зарафшон Газетаси\nДунёдаги биринчи музейга тахминан эрамиздан олдинги 290 йилда Александрия (ҳозирги Мисрдаги Искандария) шаҳрида машҳур юнон файласуфи Птоломей томонидан асос солинган.\nXVIII асрда оммавий музейлар Европанинг кўпгина мамлакатлари ҳаётининг ажралмас қисмига айланди. 1750 йилда Парижда Люксембург саройи картиналари икки кун давомида оммага намойиш этилди. Кейинчалик ушбу картиналар коллекцияси қирол Франциск I шахсий тўплами таркибида Лувр музейига топширилди.\nБиринчи замонавий музей 1753 йилда Лондонда очилган Британия музейидир. Унга кириш учун аввал ёзма равишда рўйхатдан ўтиш керак бўлган. Бунинг таъсирида Француз инқилоби даврида 1793 йилда Лувр музейи очилди. У ўз даврининг биринчи катта оммавий музейи бўлиб қолди.\nМамлакатимизда ҳам ўз йўналишига кўра турли хил музейлар бор. Улар ичида Самарқанд давлат музей-қўриқхонаси таркибига кирувчи музейлар ўзининг бетакрор экспонатлари билан ажралиб туради. Самарқанд музейи Ўзбекистонда дастлаб ташкил этилган (1896 йил 21 июль) музейлардан ҳисобланиб, ўз йўналиши ва фондидаги ашёларнинг таркибига кўра Марказий Осиёда ягонадир. Унинг илмий фондида Ўзбекистон тарихи, маданияти, табиатига оид музей ашёлари мавжуд бўлиб, мазкур соҳа бўйича республикада етакчи музейлардан ҳисобланади.\nДастлабки вақтда кичиккина черков биносида ташкил этилган ва "Самарқанд вилоят статистика комитети музейи" деб аталган бинода 1911 йилда кутубхона ва музей учун бино ташкил этилди. У "Вилоят музейи" деб номланди.\n120 йиллик музей тарихи давомида музейнинг илмий фонди бойитиб борилган ва шу мақсадда музей илмий ходимлари томонидан республика ҳудудлари, жумладан, 1874-1904 йилларда Афросиёб шаҳарчасининг турли ҳудудларида, 1908-1911, 1941 йилларда Улуғбек обсерваторияси ўрнида илмий экспедиция ташкил этилган.\nМузей илмий фондидаги нумизматика ва рангтасвир асарлари коллекцияси ҳамдўстлик мамлакатларида мавжуд бўлган шундай коллекциялар ўртасида юқори ўринларда туради. Бундан ташқари, музейда археология коллекцияси, Ўзбекистон тарихининг турли даврларига оид фото ва ҳужжатлар, кийим-кечаклар, турли халқлар маданиятига тааллуқли гиламлар ва бошқа ноёб ашёлар сақланади.\nСамарқанд давлат музей-қўриқхонаси таркибида бугунги кунда саккизта музей фаолият кўрсатиб, уларда юртимизнинг бир неча минг йиллик тарихи ва маданияти, аждодларимизнинг бой илмий меросига оид 235 мингдан ортиқ ашёлар, тарихий маълумотлар сақланмоқда. Cамарқанд давлат бирлашган тарихий-меъморий, бадиий музей-қўриқхонаси ушбу муассасалар ҳамда вилоятдаги олтита тарихий обида ва иккита зиёратгоҳни бирлаштирган ҳолда фаолият кўрсатаётир.\nМузейлар йўналишига мос тарихий экспонатларни тўплаш, уларни ўрганиш ва сақланишини таъминлаш, илмий текшириш ишларини олиб бориш, экспозициялар тайёрлаш ва кўргазмалар ташкил этиш, хорижий ва халқаро ташкилотлар билан ҳамкорлик музейлар фаолиятининг асосини ташкил этади.\nКейинги йилларда Самарқанд шаҳридаги Ўзбекистон маданияти тарихи давлат музейи учун янги бино ажратилиб, замон талаблари даражасида реконструкция қилинди. Вилоят ўлкашунослик музейи, "Афросиёб" музейи, Мирзо Улуғбек музей-мажмуаси, Каттақўрғон, Иштихон ва Пахтачи туманларидаги тарих музейларида таъмирлаш ишлари амалга оширилиб, замонавий жиҳозланди. Афросиёб деворий суратларининг 3D шаклидаги видеофильми тайёрланди.\nМузей-қўриқхона ходимлари вилоятдаги корхона ва ташкилотлар, таълим муассасаларининг ўз муассасалари тарихига оид материаллар жамланган музейларни ташкил этишига ҳам услубий ёрдам кўрсатиб келмоқда.\nмузей-қўриқхонаси бош муҳофизи.\nҲайкалларга муҳрланган жозиба\nМузей - аҳолининг севимли маскани\nМузейлар тарихни ҳаққоний кўрсатади


Дональд Трампнинг қизи Жаҳон банкини бошқариши мумкин - xabar.uz\nДональд Трампнинг қизи Жаҳон банкини бошқариши...\nДональд Трампнинг қизи Жаҳон банкини бошқариши мумкин\n12.01.2019 16:05 0 135\nАҚШ президентининг қизи Иванка Трамп Жаҳон банкини бошқаришга номзодлар рўйхатига кирди. Номзодлар орасида Қўшма Штатларнинг БМТдаги собиқ доимий вакили Никки Хейли Иванка Трампга муносиб рақиб сифатида кўрилмоқда.\n«Financial Times» ўз манбасига асосланиб хабар беришича, Жаҳон банки февраль ойининг ўрталарига қадар президентликка номзодларни муҳокама қилади, апрель ўрталарида янги президент номи аниқ бўлади.\nНомзодлар орасида, шунингдек, АҚШ молия вазири ўринбосари Дэвид Мэлпас, АҚШ халқаро ривожланиш агентлиги раҳбари Марк Грин бор.\n«РИА Новости»нинг Жаҳон банкидаги манбаси хабарига кўра, банк ходимлари орасида Иванка Трампнинг турмуш ўртоғи — Жаред Кушнернинг президентликка келиши ҳақида ҳам гап-сўзлар юрибди.\nХориж 17/12, 12:20\nТрампнинг қизига «бункер» нега керак бўлиб қолди?\nХориж 26/11, 21:45\nХориж 20/11, 17:36\nПрокуратура Трампнинг қизини суриштиришни бошлаб юборди


Ўзбекистонда янги фармацевтика корхонаси ишга тушди. Қандай дорилар ишлаб чиқарилади?\n17:27 / 20.03.2017\nМамлакатимизда Наврўз умумхалқ байрами кенг нишонланаётган шу кунларда янги ижтимоий-иқтисодий иншоотлар фойдаланишга топширилмоқда. Пойтахтимизнинг Олмазор туманида қад ростлаган «Well med pharm» фармацевтика корхонаси шулардан биридир, деб ёзмоқда ЎзА.\nТошкент Ўзбекистон фармацевтика


Чоп этилди Sentabr 7, 2019 Фарз намозини қасддан тарк қилмаda fikr bildirishni o'chirish\nҲадиси шарифнинг шу қисмида Пайғамбаримиз (соллаллоҳу алайҳи ва саллам) банданинг Аллоҳ таоло билан бўлган алоқасини узиб ташлайдиган жуда катта маъсият ва гуноҳдан огоҳлантирганлар. Бу гуноҳ Аллоҳ таолонинг Ўзига ибодат қилиш ҳақидаги буйруғига “Лаббай” деб итоат қилмай, балки қалбим пок бўлса, шу кифоя деган шайтоний васвасага алданиб қолиб, намозни қариганимда ўқийман, деб юрувчи ғофиллар ишидир.\nНамозни адо қилиш амр этилган оятлар ва ҳадиси шарифлар жуда кўп бўлиб, уларни кўриб, эшитиб билмаганликка олувчи мусулмонларга Пайғамбаримиздан кўплаб огоҳлантиришлар ривоят қилинган. Улардан бирида Расулуллоҳ (соллаллоҳу алайҳи ва саллам)нинг: “Биз билан улар орасидаги (аҳд) намоздир”, деган сўзлари айтилади.\nУшбу ҳадиси шарифда мусулмон киши билан Исломда бўлмаган одамнинг фарқи намоз ўқишда экани таъкидланяпти. Яъни, намоз ўқимаса, кофир бўлмайди, лекин катта гуноҳ қилган бўлади. Чунки намоз Ислом дини арконларининг Аллоҳ таолога имон келтиришдан кейинги асосий қисмидир. Мазҳаб уламолари намозни тарк қилувчининг ҳукми ҳақида бир неча хил сўз айтганлар. Уларнинг энг енгилида намознинг фарзлиги эътироф этилган ҳолда, дангасалик сабабли намоз ўқимайдиган одам фосиқ экани айтилган ва бунга ояти карима ва ҳадиси шарифлардан етарлича далиллар келтирилган.\nДинимизда намоз ўқиш ана шундай жиддий таъкидланади. Чунки юқорида айтиб ўтганимиз каби, бандани яратган, йўқдан бор қилган, унга ақл неъматини ато этган Аллоҳ таоло Ўзига ибодат қилишга, намоз ўқишга буюрган.\nНамозни Аллоҳ таоло Исро кечаси Пайғамбаримиз меърожга чиққанларида фарз қилган. Анас (розияллоҳу анҳу) бундай дейди: «Исро кечаси Пайғамбар (соллаллоҳу алайҳи ва саллам)га Аллоҳ таоло тарафидан эллик вақт намоз ўқиш фарз қилинди. Сўнгра камайтирилиб-камайтирилиб, беш вақт бўлди. Сўнг нидо қилиниб: “Эй Муҳаммад, Менинг ҳузуримдаги гаплар ўзгармас, сенга мана шу беш вақт намоз билан эллик вақт намоз савоби берилади”, дейилди».\nБу ҳадиси шарифда Расулуллоҳ (соллаллоҳу алайҳи ва саллам) билан Аллоҳ таоло ўртасида Исро кечаси меърожда бўлиб ўтган воқеа ҳикоя қилиняпти. Пайғамбаримиз (соллаллоҳу алайҳи ва саллам)га эллик вақт намоз фарз қилинганида, у зот ҳазрат Мусо (алайҳиссалом) тавсияси билан Аллоҳ таолога: “Менинг умматларим бунга тоқат қилолмайди”, деб беш вақт бўлгунга қадар қайта-қайта мурожаат этганлар.\nНамоз мўминнинг меърожидир. Расулуллоҳ (соллаллоҳу алайҳи ва саллам): “Бандадан қиёмат куни сўраладиган нарсаларнинг энг биринчиси намоздир. Агар у тўғри бўлса, қолганлари ҳам тўғри бўлади. Агар у бузилса, бошқалари ҳам бузилади”, деганлар. Пайғамбаримиз саҳобаларини доимо намоз ўқишга буюрар эдилар, ҳатто жон бериш арафаси – сўнгги нафасларида ҳам “намозни, намозни… (сақланг…)”, деб такрор-такрор айтганлар.\nРасулуллоҳ (соллаллоҳу алайҳи ва саллам) бундай марҳамат қиладилар: “Ким намозни доимо сақласа, қиёмат кунида унга нур, ҳужжат ва нажот бўлади. Ким уни сақламаса, унга нур ҳам, ҳужжат ҳам, нажот ҳам йўқдир. (Бундай одам) Қиёмат кунида Қорун, Фиръавн ва Ҳомонлар билан бирга бўлади”, деганлар.\nНамозни тарк қилишнинг қўрқинчли оқибатлари ҳақида инсониятнинг энг ростгўйи бўлмиш Расулуллоҳ (соллаллоҳу алайҳи ва саллам) бизларга шунча хавф-хатарлар ҳақида айтиб кетган бўлсалар-у, биз яна сусткашлик қиламизми, ёки “намоз ўқимасам ҳам бўлаверади”, деб ўзимизни овутамизми?\nНамозни тарк қилиш у ёқда турсин, ҳатто уни ўз вақтидан кечиктирмаслик ҳақида ҳам бир қанча оят ва ҳадислар мавжуд. Жумладан, Қуръони каримда бундай дейилади:\nЯъни: “Сўнгра уларнинг ортидан намозни зое қилган ва шаҳватларга эргашган кимсалар ўрин олдилар. Энди улар, албатта, ёмонликка (ёмон жазога) йўлиқурлар” (Марям, 59). Яна:\n“Бас, шундай намозхонлар ҳолига войки, улар намозларини “унутиб” қўядилар” (Моъун, 4–5).\nШунинг билан бирга, намозни Аллоҳ таолога ихлос билан, чин қалб ила адо қилиш ҳам буюрилади. Қуръони каримда:\n“Мўминлар нажот топдилар. Улар намозларида ўзларини камтар тутувчидирлар…” (Муъминун, 1-,2) дейилади.\nУшбу ояти каримада нажот топувчи мўминларнинг бир қанча сифатлари баён қилинган. Энг аввало, намозларини хушу билан ўқишлари, тавозе ва камтарлик билан туришлари айтилган.\nАбдуллоҳ ибн Ашъас (розияллоҳу анҳу)дан ривоят қилинган ҳадисда бундай дейилади: Расулуллоҳ (соллаллоҳу алайҳи ва саллам) рукуни мукаммал қилмасдан, саждани “чўқилаб” бажараётган намоз ўқувчи бир кишини кўриб қолдилар ва “Агар бу киши мана шу ҳолатида ўлса, Муҳаммад уммати амалларидан бошқа нарса устида ўлган бўлади”, дедилар ва “Рукусини мукаммал қилмайдиган, саждасини “чўқилайдиган” одамнинг мисоли хурмодан бир-икки еб, ҳеч тўймайдиган оч одамга ўхшайди”, дедилар.\nБундан ташқари, намозни жамоат билан ўқишга ҳаракат қилиш керак. Чунки Пайғамбаримиз (соллаллоҳу алайҳи ва саллам) марҳамат қиладилар: “Кишининг жамоат билан адо қилган намози унинг уйида ё бозорда адо қилган намозидан кўра йигирма беш баробар устун бўлади. Чунки у таҳорат қилса ва уни чиройли бажарса, сўнг фақат намоз ўқиш ниятида масжидга чиқса, ташлаган ҳар бир қадами туфайли унинг даражаси кўтарилади ва хатолари ўчирилади...”


Пойтахтимизда “Ўзфармсаноат” акциядорлик компанияси томонидан ташкил этилган матбуот анжуманида шу ҳақда батафсил сўз юритилди.\nТаъкидландики, юртимизда истиқлол йилларида соҳага қаратилаётган алоҳида эътибор, шу жумладан, 283 млн. АҚШ доллари миқдорида инвестиция жалб қилингани натижасида дори воситалари ишлаб чиқариш ҳажми 46,9 млн. сўмликдан 574,2 млрд. сўмликка етказилди. Жорий йилда эса бу борадаги ўсиш суръати 122 фоизни ташкил этиши кутилаяпти.\nАлбатта, ҳозирги соғлом рақобат муҳитида маҳсулот сифати муҳим аҳамиятга эга. Шу боис компанияда ушбу масалага устувор аҳамият қаратилиб, 42 та ишлаб чиқариш корхонасида “ISO-9001” сифат тизими ва 8 та корхонада эса “Яхши ишлаб чиқариш амалиёти” — “GMP” халқаро стандарти жорий этилди.\nБундан ташқари, жамоа аҳли томонидан Президентимизнинг 2015 йил 11 февралдаги “2015 — 2019 йилларда тайёр маҳсулотлар, бутловчи буюмлар ва материаллар ишлаб чиқаришни маҳаллийлаштириш дастури тўғрисида”ги қарори ижросини таъминлаш бўйича муайян ишлар бажарилмоқда. Хусусан, шу давр мобайнида четдан маҳсулот импорт қилишни 62,5 фоизга камайтириш режалаштирилган эди. Бу борада ҳаётга татбиқ этилаётган лойиҳалар ҳозирданоқ ўз самарасини бераяпти. Жорий йилнинг охиригача қарийб 59,7 млн. АҚШ долларилик импорт ўрнини босувчи маҳсулотлар тайёрлаш мўлжалланаётгани бунга мисол бўла олади.\nШу билан бирга, тизимда Маҳаллийлаштириш дастури доирасида кўрилаётган чора-тадбирлар туфайли кўплаб янги турдаги маҳсулотлар ишлаб чиқариш ўзлаштирилгани эътиборга лойиқ. Мисол учун, ҳозирги кунда илгари четдан валюта ҳисобига олиб келинган янги турдаги 450 та маҳсулот ўзимизда тайёрланаётган бўлса, шундан 380 таси дори воситаси, 70 таси эса тиббий буюмдир.\nТадбир давомида, шунингдек, мутахассислар компанияда келгусида рўёбга чиқарилиши режалаштирилаётган истиқболли лойиҳалар хусусида ҳам маълумот беришди.\nМазкур рукндаги бошқа мақолалар: « Табиий неъматлардан тайёрланади\t«Ўзбекистон — Буюк Ипак йўлининг юраги» »


БААда туя сутидан бўлган музқаймоқ сотувга чиқарилди\n18:00 / 29.11.2015\nБААда туя сутидан бўлган музқаймоқ сотувга чиқарилди. Араб давлатларида машҳур ва серталаб маҳсулот бўлмиш туя сути Европа ва АҚШда ўз харидорини топа олмади. Аммо ишлаб чиқарувчилар умидини узмай, бозорга янгидан янги маҳсулотлар чиқармоқда.\nДубай яқинида жойлашган Al Ain Dairy Farm туям фермаси янги турдаги маҳсулотни ишлаб чиқара бошлади. Оддий музқаймоқдан фарқли равишда, янги маҳсулот бироз тахир таъмга, шунингдек, кўп миқдордаги С витаминига эга, айни пайтда, унинг таркибида ёғ кам.\nТуя музқаймоғи 6 хил қўшимчалар билан чиқарилади: кардамон, хурмо, заъфарон, ваниль, шоколад, карамель.


Чехия президенти резиденцияси устига улкан қизил ички кийим илиб кетилди\n19:01 / 20.09.2015\nБезорилар Прага гради - чех президентлари резиденциясидаги флагштокка улкан қизил ички кийимни илиб кетишди. Бу ҳақда Hospodarske Noviny (HN) хабар бермоқда.\nПолиция мазкур акция сабабли фаолияти тан олинмаган «Зтоховен» (Ztohoven) чех санъати бирлашмасининг аъзоси бўлган уч ёшни қўлга олди. Акция ташкилотчилари шу йўл билан чех президентининг “ҳеч нарсадан уялмайдиган” инсон эканлигига норозилигини ифодаламоқчи бўлишди. Улар давлат рамзини ҳақорат қилгани учун жазога тортилади.\nИчки кийим 19 сентябрь куни резиденция узра “ҳилпираган”. Шу муносабат билан Прага гради маъмурияти ички терговларни бошлаган. Безориларнинг қайси йўл билан президент саройига кириб олгани ҳозирча номаълум. Айрим тахминларга кўра, безорилар бинога қувур тозаловчилар қиёфасида кириб олишган.


11 декабрь, 2021, 17:27\nПойтахтимизда ўтказилаётган қиличбозлик бўйича ёшлар ўртасидаги жаҳон кубогининг навбатдаги куни ҳам ортда қолди. Унда шпага бўйича жамоавий, сабля қуролида яккалик дастурида ғолиб ва совриндорлар аниқланди.\nАҳамиятлиси, ҳар икки йўналишда ҳам мисрлик қиличбозлар олтин медалларни қўлга киритишди. Сабля дастурида Адҳам Моутазга тенг келадигани топилмаган бўлса, ҳамюртимиз Пазилбек Генжебаев бронза медалини қўлга киритди.\nЖаҳон кубоги, йигитлар.\n1. Адҳам Моутаз (Миср)\n2. Николаи Стипцин (Россия)\n3. Пазилбек Генжебаев (Ўзбекистон)\n3. Дмитрий Насонов (Россия)


Тошкент шаҳар прокуратура органлари томонидан 2015 йил давомида Ўзбекистон Республикасининг «Жисмоний ва юридик шахсларнинг мурожаатлари тўғрисида»ги Қонуни талабларининг сўзсиз бажарилиши устидан назоратни таъминлаш борасида муайян ишлар амалга оширилди.\n- 165 та прокурор назорати ҳужжатлари қўлланилди;\n- 123 нафар мансабдор шахс интизомий ва маъмурий жавобгарликка тортилди.\nБевосита прокуратура органлари томонидан 15543 та мурожаатлар ҳал этилди.\nФуқароларнинг қабулига, шу жумладан, уларни бевосита прокурорлар томонидан жойларда қабул қилинишига жиддий эътибор қаратилиб, 17405 нафар фуқароларнинг қабули таъминланди.


19.01.2018 20:40 0 414\nКибержиноятчилар ўтган йили 6,2 миллиарддан зиёд ҳужум уюштиришга уриниб кўришди. Уларнинг айримларини, афсуски, бартараф этиб бўлмади. Global Threat Intelligence 2017 йилнинг энг хавфли ва асоратли киберҳужумлари «ТОП-5»лигини тузди.\nВирус борлиги март ойида аниқланди. У фойдаланувчининг файлларини бевосита шифрламасди, балки файлларнинг дискдаги жойлашуви, ҳажми ва номи ҳақидаги ахборотни сақлашда NTFS дисклар ишлатувчи бош файл жадвалини шифрларди. «Петя» амалий тизим юкловчисини ўз зарарли кодига алмаштириб қўярди. Шу тариқа зарарланган компютер юклана олмасди. «Петя» маъмур ҳуқуқини қўлга киритиш учун ҳам бор имкониятини ишга соларди.\nNotPetya «солиқ амалий тизими» янгиланмаси сифатида компютерларга жойлашиб олди. У «Петя»нинг янгича кўриниши эди. Фарқи, у энди WannaCry ишлатган зарарли коддан фойдаланарди. Унинг ҳужумлари мамлакатлар инфратузилмасини ишдан чиқаришга қаратилганди: банклар, супермаркетлар, аэропортлар нишонга олинди. Умумий ҳисобда қарийб 150 мамлакатдаги компютерларга зарар етказилган.\nСпам-хабарлар орқали тарқалувчи вирус. «Зарарли хат» ишга таклиф, тўлов қоғозлари ва zip-архивлар ниқоби остида яширин бўларди. Бу хат очилгач компютерни зарарлар ва жабрланувчидан товон талаб қиларди.\nLocky — бу электрон почта орқали фишинг ҳужуми. Гербалайф хатлари, Amazon ҳисоблари ва ҳоказо кўринишлардаги бу хатлар ичи зарарли иловалар билан тўлиб-тошганди. Хакерлар фойдаланувчилардан 1дан 40 биткоингача талаб қилишарди. Кунига 20 миллионтагача спам-хабарлар йўлланган.\nCerber компютер фойдаланувчиларининг пароллари ва криптовалюталарини ўмариш билан шуғулланган. У компютер маълумотларини шунчаки шифрлаб қолмасдан, автоматик захира нусхаларини ҳам ўчириб юборарди. У ҳам аксарият товламачи дастурларга ўхшаб жабрланувчилардан товон пулини биткоинларда ундириш пайида бўлган.\n2017 йил вирус Petya WannaCry


00:00 / 11.11.2010 | eski savollar | 1571\nАссаломуму алайкум мухтарам Шайх хазратлари!!! Аллоҳ умрингизни узоқ ва янада мазмунли қилсин.мани бир масала жуда қийнаяпти. дастлаб намозга кирганимда ислом ва илмдан умуман бехабар эдим. кейинроқ қур'он ва хадис ёдлашга жуда қизиқдим. қур'он қироат қилинганда, ма'рузалар тинглаганда о'зимни тута олмасдим. ҳозирда қуронни анча қисмини ва бир қанча ҳадисларни ёд олдим. уларга амал қилишга бор кучим билан ҳаракат қиламан. лекин ҳозирда уларнинг та'сири жуда камайганга о'хшайди. намозларда ҳам аксарият ҳолатларда рохат топа олмаяпман.Аллоҳга, Пайг'амбаримиз (с.а.в.)га ихлос ва муҳаббатимни кучайтириш учун нималар қилишим керак? имон лаззатини қандай топса бо'лади? илмга қизиқишни қандай ошириш мумкин? Устоз олтимос ёрдам беринг. маслаҳатингизга мухтожман.Аллоҳ сиздан ва биздан рози бо'лсин!\n- Сизнинг ушбу ҳолатингиз ҳар бир мусулмоннинг бошидан ўтадиган ҳолат. Ундан ажабланишнинг ҳожати йўқ. Фақат ўзида бу маънода сусттлик сезган одам дарҳол сергакланиши ва ибодатга, зикрга ўзини кўпроқ уриши керак бўлади. Ҳанзала ал-Усадий розияллоҳу анҳудан ривоят қилинади: (У Расулуллоҳ соллаллоху алайҳи васалламнинг котибларидан бўлган эди).«Эй Аллоҳнинг Расули! Ҳанзала мунофиқ бўлди», дедим.«Нима учун?» дедилар.«Эй Аллоҳнинг Расули! Сизнинг ҳузурингизда бўлганимизда дўзах ва жаннатни бизга эслатасиз. Ҳаттоки, биз кўзимиз билан кўргандек бўламиз. Сизнинг ҳузурингиздан чиққанимизда жуфти ҳалолларга, болаларга ва молу мулкка аралашиб, кўп нарсани унутамиз», дедим.Шунда Расулуллоҳ соллаллоҳу алайҳи васаллам:«Жоним қўлида бўлган Зот билан қасамки, агар менинг ҳузуримда бўлган ҳолингизда ва зикрда бардавом бўлсангиз, албатта, тўшакларингизда ва йўлларингизда сизлар билан фаришталар қўл бериб кўришар эдилар. Лекин, эй Ҳанзала, бир соат ундоқ, бир соат бундоқ, дедилар. Уч марта».Муслим ва Термизий «Рақоиқ»да ривоят қилган. Охирги лафзда:«Агар менинг ҳузуримдан турган ҳолингизда бардавом бўлсангиз, албатта, мажлисларингизда, йўлларингизда ва тўшакларингизда сизлар билан фаришталар қўл бериб кўришар эдилар. Лекин, эй Ҳанзала, бир соат ундоқ, бир соат бундоқ», дедилар».Бу ҳадиси шариф жуда ҳам машҳур ҳадислардан бўлиб, унинг аввалги қисми қуйидагича:«Абу Бакр мени учратиб қолиб:«Қандоқсан, эй Ҳанзала?!» деди.«Ҳанзала мунофиқ бўлди», дедим.«Субҳаналлоҳи! Нима демоқдасан?!» деди.«Расулуллоҳ соллаллоҳу алайҳи васалламнинг ҳузурларида бўлганимизда, у зот бизга дўзах ва жаннатни эслатадилар. Ҳаттоки биз кўзимиз билан кўргандек бўламиз. Қачон у зотнинг ҳузурларидан чиққанимизда жуфти ҳалолларга, болаларга ва молу мулкка аралашиб, кўп нарсани унутамиз», дедим.«Аллоҳга қасамки, биз ҳам шунга дучор бўламиз!» деди Абу Бакр.Мен Абу Бакр билан Расулуллоҳ соллаллоҳу алайҳи васалламнинг ҳузурларига бордим. У зотнинг олдиларига кириб...» деб давом этилади.Бу ҳадиси шарифдан кўпгина фойдалар олинади:1. Устозлар етук бўлсалар, кишиларнинг руҳий тарбия бобида юқори даражаларга эришишларига сабаб бўлишлари мумкинлиги.2. Устоздан узокдашган шогирдда руҳий поклик чўққисидан пастлашиш бўлиши мумкинлиги.3. Фарзу вожибларни адо этгандан кейин нафл ибодатлар, эслатиш ва зикр туфайли кишиларнинг руҳий даражалари ҳар хил бўлиши.4. Руҳий даражани доимий равишда олий даражада ушлаб туриш матлуб эмаслиги.5. Шариат ҳудудида оила, бола-чақа ва молу мулк ташвишида бўлишнинг мунофиқлик ёки номарғуб нарса эмаслиги.


ОАВ соҳасида давлат хизматлари кўрсатишнинг маъмурий регламенти тасдиқланди\n08:16 / 21.12.2019\nВазирлар Маҳкамасининг “Оммавий ахборот ва коммуникациялар соҳасида давлат хизматлари кўрсатишнинг айрим маъмурий регламентларини тасдиқлаш тўғрисида”ги қарори қабул қилинди.\nОммавий ахборот воситаларини давлат рўйхатидан ўтказиш бўйича давлат хизмати кўрсатишнинг маъмурий регламентига кўра, давлат рўйхатидан ўтказилиши лозим бўлган оммавий ахборот воситаларига қуйидагилар киради:\nДавлат хизмати Давлат хизматлари марказлари ёки Ягона интерактив давлат хизматлари портали орқали президент Администрацияси ҳузуридаги Ахборот ва оммавий коммуникациялар агентлиги ва унинг ҳудудий бошқармалари томонидан кўрсатилади.\nДавлат хизматлари марказига ёки my.gov.uz платформаси орқали ариза юбориши керак. Сўровномага ОАВ (ёки интернетдаги веб-сайт) таҳририяти юридик шахс бўлмаган ҳолларда, таҳририят тўғрисидаги низомнинг нусхаси ҳамда муассис агар иккита бўлган тақдирда таъсис шартномаси илова қилинади.\nАриза юборилгандан сўнг 15 кун мобайнида ваколатли орган QR-код (матрик штрихли код) қўйилган ОАВни давлат рўйхатидан ўтказиш тўғрисида қарор қабул қилади ёки давлат рўйхатидан ўтказишни рад этади.\nАриза берувчи хабарнома ва ОАВ давлат рўйхатидан ўтказиш тўғрисида қарорни олган пайтдан бошлаб 3 иш куни мобайнида белгиланган миқдорда, давлат божини тўлайди.\nДавлат божи миқдори қуйидагича:\nдаврий босма нашрлар (газеталар, журналлар, ахборотномалар, бюллетенлар, альманахлар ва бошқалар) – базавий ҳисоблаш миқдорининг 12,5 баравари;\nтеле-, радио-, видео-, кинохроникал дастурлар, ахборот агентликлари – базавий ҳисоблаш миқдорининг 15 баравари;\nмаҳсулотлари Интернет глобал тармоғи орқали тарқатиладиган ОАВ (газеталар, журналлар, ахборотномалар, бюллетенлар, альманахлар, теле-, радио-, видео-, кинохроникал дастурлар ва бошқалар) – базавий ҳисоблаш миқдорининг 50 %;\nасосан болалар, ўсмирлар, ногиронлар учун мўлжалланган, шунингдек таълим ва маданий-маърифий йўналишдаги ОАВ (газеталар, журналлар, ахборотномалар, бюллетенлар, альманахлар, теле-, радио-, видео-, кинохроникал дастурлар ва бошқалар) – базавий ҳисоблаш миқдорининг 2,5 баравари;\nреклама хусусиятига эга бўлган ОАВ (рекламага ихтисослашган газеталар, журналлар, буклетлар, теле-, радио-, видео-, кинохроникал дастурлар ва бошқалар) – базавий ҳисоблаш миқдорининг 25 баравари;\nОАВларнинг бошқа турлари (электрон тарзда тарқатиладиган оммавий ахборот воситалари маҳсулотлари ва бошқалар) – базавий ҳисоблаш миқдорининг 12,5 баравари.\n16:01 / 19.05.2022\n«Права»ни алмаштириш муддати узайтирилиши ДХМга ҳайдовчилар оқимини 10 баробардан кўпроқ камайтирди - Адлия вазирлиги


Маданий авлодлар силсиласи (Хуршид Дўстмуҳаммад ва Иброҳим Ғафуров гурунги) (2017) | www.ziyouz.uz\nБош саҳифа СуҳбатларМаданий авлодлар силсиласи (Хуршид Дўстмуҳаммад ва Иброҳим Ғафуров гурунги) (2017)\nЧоп этилган 19.11.2019 21.01.2021 МуаллифZiyouz.uz\nАтоқли адабиётшунос олим, Ўзбекистон Республикаси санъат арбоби Иброҳим Ғафуров ва таниқли ёзувчи Хуршид Дўстмуҳаммад суҳбати\nХуршид Дўстмуҳаммад: – Иброҳим ака! Суҳбатимиз аввалида муҳтарам Президентимиз Шавкат Мирзиёев Фармонига кўра Ўзбекистон Республикаси санъат арбоби фахрий унвонига сазовор бўлганингиз муносабати билан кўплаб мухлисларингиз, шогирдларингиз ва адабиёт ихлосмандлари номидан табрик этишга рухсат бергайсиз.\nИброҳим Ғафуров: – Раҳмат! Вақти-соати етиб бизнинг ҳаётга келиб озми-кўпми меҳнатимиз, бадиий адабиёт, адабий танқид, бадиий таржима соҳаларида узоқ йиллардан бери қилган хизматларимиз Ўзбекистон Республикаси Президенти, ҳукуматимиз томонидан юксак даражада тақдирланганидан бошимиз осмонга етади. Бу олий эътибор зиммамизга буюк бир масъулият ҳамда бурчдорлик юклаётганлигини теран ҳис қилиб турамиз. У бизни тинимсиз фаол ижодга ундамоқдаки, албатта бу бизга ғайрат ва куч-қувват бағишлайди. Режаларимиз бисёр, вақтимиз эса олға етаклаб боради.\n– Иброҳим ака! Сиз қарийб 60 йилдан буён адабий жамоатчилигимиз майдонида фаоллик кўрсатиб келасиз. Миллий адабиётимиз, маърифатимиз, миллий бадиий тафаккуримиз тарихининг фаол яратувчиларидан бири сифатида ўз тажрибангиз, ўз мактабингиз бор. Адабиётшунослик, танқидчилик, таржимашуносликка оид асарларингиз, Сизнинг таржималарингиз орқали ўзбек китобхонларининг маънавий меросига айланган жаҳон адабиётининг энг сара намуналари, мансуралар туркуми, қолаверса, маънавият ва маърифат йўналишидаги фалсафий кузатиш ва мушоҳадаларингиз жамланган китоблар юзасидан жуда кенг ва хилма-хил мавзуларда суҳбатлар қуришимиз мумкин. Ўрни келганда, “Ҳаё – халоскор”, “Мангу латофат” ва “Паривашлар мажлиси” деб номланган уч жилд китобингизни сўнгги йиллар маданий воқелигимизда алоҳида ўрни борлигини таъкидлаш зарур. Бадиий, илмий-маърифий трилогия деб аташ мумкин бўлган мазкур учликда ҳозирги кунимизнинг бир-биридан долзарб мавзулари, муаммолари қаламга олинган. Зеро, халқнинг, миллатнинг ўзлигини англаши, миллий тафаккур, миллий дунёқараш ва миллий дид тарбиясига доир мавзулар ҳеч бир замонда ўз долзарблигини, муҳимлигини йўқотмайди.\n– Сиз бирма-бир тилга олаётган нарсалар бизнинг халқ ҳамда миллат сифатида дунё саҳифасидан номимиз ўчиб, йўқолиб кетмаслигимиз учун керак. БМТнинг 72-сессиясида Давлатимиз раҳбари катта эътиборга сазовор маъруза қилди. Унда Ўзбекистон ва глобал дунёнинг бугунги картиналари билан бирга икки жуда ёрқин таклиф халқаро анжуман сессиясига киритилди. Президентимиз БМТ Ассамблеясига Ёшлар ҳуқуқлари тўғрисидаги халқаро конвенцияни ишлаб чиқиш, “Маърифат ва диний бағрикенглик” резолюциясини қабул қилиш таклифи билан чиқди. У дунёни энг долзарб масалаларда тўла ҳамжиҳатликка чақирди. Ҳалокат ёқасида турган дунё учун бу кенг, мазмундор таклифлар, ҳеч қандай муболағасиз, халоскор ғоялар каби янгради. Шу билан бирга Президентимизнинг нутқидаги “Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз” – деган сўзлари барча софдил, виждонли кишиларнинг юраги тўридан чуқур жой олди. Сиз айтаётган миллий тафаккурнинг моҳияти мана шундай фикрлаш ва мана шундай ғоялар булоқларидан чиқиб келаётганлигини сезмаслик, англамаслик мумкин эмас. Булар миллий тафаккур мавҳум бир нарсалар эмас, балки чин маънода тараққиёт тенденцияларини акс эттирадиган аниқ-равшан жонли ҳодисалар эканлигини кўрсатади. Мана шундай ҳаётий асосларга эга бўлган Навоий, Улуғбек, Абулғози Баҳодирхон сингари аждодларимизнинг миллий яшовчан ғоялари бизга келажагимиз йўлларини кўрсатиб турибди. Шунинг учун ҳам бизнинг келажагимиз буюк деймиз. Аждодларимиз доимо ҳамжиҳатлик ва одамийликни ўлмас миллий ғоя сифатида халқнинг дунёқарашига сингдиришга интилиб келганлар. Бугун шу интилишлар янги самаралар бериб, янги мундарижа касб этиб жаҳон минбаридан жарангламоқда. Мен узоқ пайтлардан бери ҳаё халоскор деб эътиқод қилиб келганман. Эътиқодимда ҳамон собитман. Жуда кўп одамлар ҳам шу эътиқодга хайрихоҳ эканликларини биламан. Чунки бу бизнинг яшовчан миллий ғояларимиздан бири ва энг муҳимларидан. Мана, ҳозир буюк халқаро анжуман залида ўзим ўтиргандай бўлиб, қулоғим остида янграётган сўзларга хаёлан шўнғирканман, янги мазмундор ғоялар теран миллий фикр қаърларидан етилиб чиқаётганлигини англайман. Қандай долзарб бу ғоялар ва қандай дунё миқёсларида истиқболли!\n– “Мангу латофат” китобингиз “Миллатнинг биллурланиши” сарлавҳали мушоҳадалар билан очилади. Яширмайман, бу мақолани бир неча қайта мутолаа қилдим, уни ўқиган дўстлар билан фикрлашдим. Ва ҳар сафар “биллурланиш” сўзи ниҳоятда ноёб топилма эканлигига иқрор бўлар эканман, бу сўз айниқса миллатнинг вужудга келиши, такомили ва юксалиш жараёнларини ўзида мужассам этгани билан ҳайратга солади ўқувчини. Эҳтиросларни жунбушга келтиради, хаёлни, шуурни фаоллаштиради.\nҲар қандай инсон олдида бир қатор азалий ва эскирмас савол кўндаланг туради. Мен кимман? Қандай яшаяпман? Ҳаётим давомида одамларга, халқимга, Ватанимга қандай наф келтирдим? Тўғри ва ҳалол яшаяпманми? Бундан кейинги умрим йўли ва мазмунини тўғри белгилаб олганманми? Амалларим ниятларимга вобастами?\nХудди шу саволлар ҳар бир миллат олдида ҳам туради. Саволларга топилган жавоблар ўша инсоннинг, ўша миллатнинг номаъи аъмолини, қиёфасини белгилаб беради.\nЯнги ислоҳотлар бошланаётган жамиятда, илмий тилда айтганда, ўзига хос уйғониш даврига кирган халқ миллат тушунчаси тўғрисидаги қарашларини аниқлаштириб олмоғи зарур. Сиз бу савол жавобини турк алломаси Зиё Кўкалпдан топасиз ва “Миллат бу – тарбияси ва тили бир – умумий бўлган одамлардан иборат маданий-маънавий категория” дея таърифлайсиз. Фикрингизнинг илоҳий Қуръони карим ҳикматларидан келиб чиққан давоми эса китобхон тасаввурида янада чарақлаб, жаранглаб акс садо беради. Мен уни қуйидагича катта ҳарфлар билан алоҳида таъкидлаб ёзгим келади: МИЛЛАТ ДЕГАНДА ТЎҒРИ ЙЎЛНИ ТОПГАН ОДАМЛАР ТУШУНИЛГАН!\nМен эътиборингизни миллат, давр, жамият ва яшашдан мурод тўғри йўлни топа билиш эканлигига қаратмоқчи бўляпман. Шулар борасидаги ўйларингиз, қарашларингиз ва мезонларингиз билан ўртоқлашишингизни истаяпман.\n– Дунёда аҳди паймони бир ва боши қовушган тирик ғоя атрофида бириккан, тил бирлиги, қолаверса, давлат бирлиги ва анъаналар бирлигига эга қавмларни миллат деб қарашга одатланилган.\nМиллий тафаккур тарзи кенг маънода фикрлаш шаклларини яратади. Аммо ташқарига қаранг: ҳамма-ҳамма ёқларда глобализация… У инсоният яшаб ўтган барча асрлардан тамомила фарқли… У барча инсонларни умумийлаштиришга, маҳражини йўқотиш, фақат суратни қолдиришга зўр беради. Бундай шароитда миллий ўзига хослик фақат миллий тил ва унинг бойликларида, ифода имкониятларидагина сақланиб қолади.\nМиллий характерларнинг турфа шакллари ҳам ҳали узоқ замонлар ўзига хослигини йўқотмайди. Миллий характерларнинг ўзаклари ўзгармайди. Йўлчи, Обид кетмон, Ўзбекойим… гарчи тарихий замонларнинг маҳсуллари бўлсалар-да, улар характерининг ўқ илдизи бўлган соддалик ва одамшавандалик талай замонларгача сақланиб боради.\nЯшаш шароитлари, дунёқарашлар тадрижий ўзгаради. Аммо кўнгил… янгиланмайди. Нафс, нафсоният худди қадим-қадимлардай ўз ҳукмини ўтказаверади. Нафс тараққиёт стимули каби англанади. Динни, динларни англашга интилиш доим кучаяди, доим бу ўз кучини кўрсатиш пайида бўлади. Бу соҳаларда модернизация эҳтиёжлари тобора равшанлашиб боради. Мазҳаблар барча динларда замонлардан орқада қолиб кетиб анахронизм тусини олади. Динни соф ҳолда англаш ва қабул қилиш эҳтиёжлари ортади. Дин ақидаларига турли мазҳабларнинг тўқиб чиқарган фарқларисиз соф ҳолда риоя қилиш иштиёқлари тобора кучаяди. Бу инсониятнинг янги камолот босқичига кўтарилганидан дарак беради. Аммо кўнгил янгиланиши учун нима керак? Бунинг учун одам қайтадан туғилиши керакмикин. Умуман, ўзи кўнгил янгиланиши одамга керакми? Одам ўта консерватив ақидаларнинг занжирларига боғланиб яшайверса бўлмайдими? Бу унинг ўзига осон-ку! Аммо бошқа бир томондан кўнгил янгиланиб турмаса, миллат қоладими?\nҲақиқий адабиёт, ҳақиқий шеър, ҳақиқий мусиқа, ҳақиқий рангтасвир асари, боя тилга олганимиз ҳақиқий яшовчан ғоялар ва улардан туғиладиган гўзал ишлар инсон ва миллат кўнглини янгилашга қодир. Кўнгил янгилангандагина сиз тилга олган тўрт маърифий мафкуравий ўзак ҳам янгиланади. Бу ижодкор, маданий авлодларнинг қандай тер тўкишларига боғлиқ. Бизнинг кейинги 26 йил давомидаги ҳаракатларимиз бу жаҳон саҳнасида тўғри йўлни топиш ҳаракатларидир. Тўғри йўл перспективаси Ўзбекистоннинг озодлик конституциясида мустаҳкамланган. Конституциянинг мазмун-моҳияти ва ғояларининг қиммати унга ҳар бир фуқаронинг қай даражада тўлиқ риоя қилиши билан белгиланади. Ҳар бир мамлакатнинг реаллиги унинг конститутциясида ифодаланган реалликларга мос келгандагина қиммат ва буюк аҳамият касб этади. Бизнинг замонамизда тўғри йўллар давлатларнинг конститутцияларида қайд этилади ва фаолият учун замин яратади. Фақирлик фалсафаси донишмандлигининг отаси Диоген халқ билан муттасил ва кечаю кундуз савол-жавоб қиларкан. Унинг жавобларида ажойиб-ғаройиб тамойиллар мужассам. Чунончи, Диогендан “Ер юзидаги энг оғир нарса нима?” – деб сўрашибди. Диоген: “Энг оғир нарса – нодонлик”, деб жавоб берган экан. Ер юзида фақирлик фалсафасининг Антисфен, Кратет, Керкид, Дион каби улуғ оталари томонидан ҳам кўп гўзал фикрлар ва йўллар кўрсатилган, инсониятга эса, уларга риоя этиб яшашгина қолган. Тўғри йўл, бу йўл… жуда одми нарсага ўхшайди-ю, нон каби ҳаётнинг асоси. Дунё ҳакимлари тўғри йўл топиш учун тинмай жон койитганлар, одам боласини тарбиялашга уриниб не-не таълимотлар яратганлар, барча динлар асосида тўғри йўлдан юриш тарғиб қилинади. Аммо… риоя… ҳамон ўша Диоген замонларида қандай бўлса, ҳозир ҳам шундай.\nМуҳаммад Ғаззолий “Мен ўзимни ва бошқаларни тузатишни истайман”, дейди. У одамзодга тўғри йўлни топаман деб, Дамашқнинг энг баланд минораси тепасига чиқиб ўтирар, ҳужрасини ичкаридан беркитиб узун кун узлатга шўнғирди. Саодат кимёси тўғри йўл бўлса керак, деб ўйларди. Шунинг учун “Хатолардан халос қилувчи” деган номда рисола ёзганди. XII асрнинг Ибн Рушд деган ҳакими эса тўғри йўл топиш учун фалсафани дин ақидаларига мутаносиб қилишга уринганди. Тўғри йўл топиш истаги ҳамон очиқ… ҳамон янгидан янги кашшофларни кутади. Бир куни буюк аждодимиз Абу Бакр Муҳаммад Хоразмийнинг “Ҳурмат эҳсон билан баробар”, “Яхши китоб ўқиш қайғу заҳарига қарши дору”, “Аҳамиятсизлик – таҳқирланиш”, “Ўтириш яроқсизлик” сингари ҳикматларини Саолибийнинг “Дунё ёқутлари” деган китобидан мутолаа қилиб ўтириб, беихтиёр ўзимга ўзим:\n– Мен кимман? – деб савол бердим. Ўйлай-ўйлай:\n– Мен муаллимман, ҳаёт ва адабиёт муаллими, – дедим.\n– Дарс бердингизми?\n– Дарс ҳам бердим. Кўпроқ ибрат учун ҳаёт мени нима қилганини айтганман.\n– Ҳаёт йўлларида ўйинчоқ бўлдингизми, шамоллар учирдими, шамол чоғлари шам ёқмоқчи бўлдингизми? Куз япроғидек учиб кўчдингизми, шалола зарраларидек парланиб кетдингизми?\nМен ўзимга шафқатсизлик қилаётганимни сездим.\n– Ҳаёт мени ўз кўйларига олиб кирди. Кўйларидан қандай чиқишни ўргатди. Бир куни ўқ тишимни суғуриб олган тиш дўхтиридан энди нима бўлади? – деб сўрадим. У: “Ҳаёт кўрсатади”, – деди. Бу менга жуда ёқди. Шундан сўнг орифлар кўйига кирдим. Ибодуллоҳ бўлмаса ҳам, ибодуллоҳдай бўлдим. Сизга бир одам ўз назарида тўғри йўлни қандай топганлигини бир жайдари мисол тариқасидагина келтирмоқчи бўлаётирман. Аммо тўғри йўлни топиш фақат озодлик мавжуд бўлгандагина мумкин ва муяссардир.\n– Француз олими Э. Каррер Д’Анкос “Миллатларнинг зафари” китобида ёзган: “Ўрта Осиёда миллий туйғуларнинг биллурлашуви ҳодисаси кўзга ташланмоқда” деган сўзлари замиридаги маъно-мазмунни шарҳлай туриб, гарчи очиқ-ошкор тилга олмасангиз-да, мавзуни ХХ асрнинг бошларида кечган ижтимоий-маърифий жараёнларга бурасиз. “Миллат онги ва туйғуларининг биллурланиши жараёнга кирди” деган сўзларингиз ҳам бевосита бундан 100 йил бурунги жадидлар ҳаракатига бориб тақалади. Савол туғилади: не-не улкан алломаю даҳо зотларимиз яшаб ўтган олис давр ва замонларда миллатнинг биллурланиши ҳодисаси кузатилмаганми? Амир Темур, Алишер Навоий замонларида халқимиз миллат сифатида шаклланмаган эдими? Ёки Сиз китобхон эътиборини атайин ХХ аср аввалидаги воқеаларга қаратмоқчи бўлганмисиз?\n– Милоддан аввалги III асрда Сирдарё ва Амударё оралиғида туркийларнинг Қанғ деб аталган давлати шаклланиб, Қовунчи маданияти деб номланган маданият майдонга келган. Шундан сўнг этномаданий жараёнлар шиддатли тус олиб, туркийзабон қавмлар барқарор мавқе касб этганлар. Икки дарё оралиғида ўзбек халқига хос шаклу шамойил (қиёфа) чизги топган. Албатта, ўзбеклар, Ўрта Осиёда ўтроқ яшаган турли қавмлар, Сибирь, Еттисув, Олтой, Чин-Мочин, Булға ва Ўролдан келган қардош қариндошлар (этник компонентлар) ўзбек халқи этногенезида иштирок этганлар. Милодий VII асрдан эътиборан, бу ўлка “Туркистон” деб номланган. IX–XI асрларда яхлит бутун туркий қатлам ва жонли туркий тил кенг миқёс олиб мустаҳкамланган. Бу маълумотлар Ўзбек миллий энциклопедиямизда чуқур илмий асосда қайд этилган. Қорахонийлар даврида эса миллий умумийлик, тил ва дин, давлат бирлиги қарор топди. Ўзбек халқининг биллурланиши, уюшиши, дунёга интеграцияси жадал давом этди. Биллурланиш бу маданий-маънавий, руҳий, иқтисодий-сиёсий, мароқли тафаккурга эга бўлиш; дунё жавлонгоҳида ўз қиёфасига – ўзлигига эга бўлишдир. Одам боласи мен инсониятга нима бердим? – деб айтдими, демак, бу биллурланишнинг аниқ бошланиши ва бу бизнинг илк тошбитикларимизда жуда ёрқин ифодаланганлигини яхши биласиз. Мен бу савол жуда муқаддас бир нарса бўлса керак деб ўйлайман. Ҳар ким ҳам уни ўз-ўзига беришга ҳар доим ҳам журъат этолмайди. Ортиқча бошоғриғи деб ҳисоблайди. Элга наф келтиришни олдига мақсад қилиб қўйиш бу ахлоқий, маданий биллурланиш. У ҳар бир миллий салоҳиятда илғор умумжаҳон даражасига кўтарилиш. Ушбу мавқедан туриб ўз тарихини дадил жасорат билан яратиш. Миллатга қовушолмаганлар тарқалиб кетган. Биз ҳам шундай фожиаларни бир неча маротабалаб бошимиздан кечирганмиз. Тарихимизда айрим шахслар маданий, ахлоқий, эътиқодий, илмий-фанний биллурланишнинг энг эзгу намуналарини дунёга келтирганлар, устувор даражада қудратли кучга айлантирганлар Маҳмуд Кошғарий Девони, Хоразмийнинг “Муҳаббатнома”си, Қутбнинг “Хисрав ва Ширин”и, Навоий, Лутфий, Беруний, Ибн Сино, Замахшарий, Яссавий, Форобий – санаб тугатиш қийин: булар тарихий адабий маданий биллурланишлардирки, уларда миллат ўзини яратди ва намоён қилди. Бизнинг ўзбек – туркий цивилизациямиз шулар каби бирликлар биллурланишлар билан характерланади. Бизнинг цивилизациямиз эл-юрт манфаатларини биринчи даражали деб билишдан, юрт, тил бирлиги туйғусидан барқарор бўлди. IX асрдан бошлаб ўзбек цивилизацияси ислом цивилизацияси билан туташди ва ўз мундарижаси, уфқларини бойитди.\nМен Навоийни яхлит бир цивилизация деб биламан. Унда асрлар, цивилизациялар мужассамланди.\nБир шахс цивилизация бўлолмайдими?\nНавоийда бир бутун миллий ўзбек цивилизациясининг барча таркиблари ва хусусиятлари мавжуд. Буни алоҳида таҳлил қилишимиз керак.\nНавоий цивилизацияси қанотларини кенг ёзиб бизнинг даврларгача етиб келмоқда ва ўтиб ҳам кетажак.\nНавоий цивилизацияси… бу сўз менинг жонимга жуда ёқади.\nЖадид аждодларимиз Навоий цивилизациясини давом эттирувчилари бўлдилар. Унинг маърифатини янги замонларга олиб кирдилар. Бу эзгу ишга бошларини тикдилар.\n– “Бизда миллатни англаш миллий туйғуларнинг кучли танқидидан бошланди”. Ҳақиқатан ҳам шундай: янгилик истовчи, жамиятни, кундалик турмуш тарзини янги ўзанга солиш қайғусида ҳаловатидан воз кечган жадид оталаримиз аввалбошдан миллий урф-одатларимизни шиддатли тарзда танқид остига олишдан бошладилар. Парадоксни қаранг – урф-одатларимизни биллурлаштириш истагида… урф-одатларга қарши ўт очилди. Хабарсизлик, лоқайдлик, биқиқлик, янгиликка бефарқлик сингари иллатлар қораланди. Саволим қанчалик эриш туюлмасин, уни ўртага ташлашга эҳтиёж катта деб ўйлайман. Жадидлар жон олиб-жон бериб курашган, танқид ўтини қаратишлари оқибатида санаб ўтилган миллий тийнатимиздаги иллатлар камайдими? Яъни, жадид адабиёти, маданияти, матбуоти озмунча жон куйдирдими, озмунча курашдими, шу йўлда озмунча ўзлигидан кечдими? Натижа нима бўлди? Оқибат нима бўлди?\n“Натижа” ва “оқибат” деганда мен икки ҳолатни назарда тутмоқдаман. Бири – миллатимиз феъл-атворидаги қусурлар йўқолдими, камайдими? Умуман миллатга хос урф-одатлар таркибидаги қолоқ туйғулардан батамом фориғ бўлиш мумкинми? Фикри ожизимча, миллатни конкрет одамга қиёслайдиган бўлсак, беайб – Парвардигор, банда камчиликлардан холи бўлолмайди деган ҳукм ёдга келади. Демак, ҳар қандай миллат муайян ижобий ва салбий (ёқимли ва ёқимсиз десак ҳам янглишмаймиз) хусусиятлар мажмуасидир десак хато бўлмайди. Шундан келиб чиқиб, биз назарда тутаётган, истаётган “натижа” жуда оз бўлиши ёхуд бўлмаслиги аччиқ ҳақиқатга ўхшайди.\nМен назарда тутган иккинчи ҳолат эса кескинроқ. Инсоният, жамият, давлат, сиёсат, мафкура, миллат, миллий туйғу ва шу сингари тушунчалар ҳақида сўз борар экан халқнинг зиёли қатлами билан боғлиқ масалалар кўпчиб чиқади. Ҳар қандай жамиятда зиёли қатламнинг ўрни, аҳамияти ниҳоятда катталиги ҳаммага аён ҳақиқат. Шу билан бир вақтда ҳамиша зиёли қатлам вакилларининг пешонасига кўз кўриб-қулоқ эшитмаган захматлар, азоб-уқубатлар, аянчли қисматлар битилганига истаганча мисоллар келтириш қийин эмас. Масалан, жадид аждодларимиз тақдирини эслаш кифоя. Қаранг, миллат тақдири йўлида жонини тиккан, ҳар қандай қатағон қиличига қарши бош кўтарган энг жонкуяр, энг жонсарак Инсонлар охир-оқибат нима кўрдилар? Қанчаси ошини ошаб-ёшини яшади уларнинг?\nЧинакам зиёлилик ва давр тўлғоқлари ўртасидаги муносабатлар наҳотки ҳар қандай даврларда ҳам фожиали якун топса?!\n– Саволларингиз кишини ўй ва изтиробга солади: “Миллий тийнатимиздаги иллатлар камаймадими?”, “Оқибат нима бўлди?”, “Чинакам зиёлилик ҳар қандай даврда фожиали якунга олиб борадими?” …Шахс камолотининг маълум бир нуқтасига етгач, у ўз толеини эл-юрт, миллат тақдири билан чамбарчас боғлайди ва ўзгачасини тасаввурига келтиролмайди. Адабиётшунос олим Иброҳим Ҳаққулов Навоий асарларидаги “Мен” сиймосига тўхталиб, хаёлга келмаган бир фикрни айтади: “Навоийнинг фано тушунчаси “Мен” ва “Мен”дан кечиб, ҳеч қанақа нафсоний манфаат, таҳлика ҳамда таъсирга берилмайдиган мутлақо эркин бир “Мен”ни яратишдан иборатдир”, дейди. Эрксизлик ичида яшаган халқ ичидан озодлик учун курашчилар, фидокорлар чиқмаса, у халқ халқ деб аталишдан маҳрум бўлади. Зиёли бўлиш ўз гарданига эл дарду ғамини олиш ва уларни енгиллатишни тақозо қилади. Уларнинг йиллар давомида кечаю кундуз эрк учун курашлари Ватанни Ватан қилади. Ватанни турли хавфлардан сақлайди. Насллар уларнинг ишларини давом эттирадилар, улар амалга оширолмаган ғояларни ҳаёт самарасига айлантирадилар.\nҚодирий, Фитрат, Чўлпон… – улар кўп: улуғ когорта. Улар гарчи кўз кўриб қулоқ эшитмаган азоб-уқубатлар тортиб малаклар диёрига кўчган бўлсалар-да, тарих ва инсоният рўбарўсида халқимизнинг мангу юз ёруғлиги: улар миллатнинг миллийлигини золимга зўравонлик кўрсатмасдан барқарор юзага чиқарганлар. Улар мангу йўлбошчилардир. Мангу тўғри йўлимиздир. Миллат учун бундан улуғроқ натижа бўлиши мумкинми? Ҳолбуки, улар ҳам жон деган нарса ширинлигини, нафсоният нималигини ва шиддатини билардилар. Аммо улар жондан, нафсониятдан ҳам ширинроқ нарсага – миллат озодлигига эътиқод қилдилар, Ватан ва Озодлик йўлида жон тикдилар. Мутлақ эркин ШАХСни орзу қилдилар. Мустабидликнинг ширинликлар ва нурли уфқларини қабул қилмадилар. Озодлик шароитида мустабидликнинг барча фожиалари барҳам топади, одамлар қулчиликларнинг мудҳиш иллатларидан тозаланадилар, аммо бу вақтни талаб қилади. Акс ҳолда мутеликдан озод бўлганда ҳам, қутулиб бўлмайди. Жамиятимизда ўрта табақа эндигина ҳаётга кириб келяпти. Ўрта табақа миллат ва халқ белининг қуввати, ғайрати, шижоати, алданиб қолмаслигининг асоси. Шу ўрта табақа бўлмаганлиги учун маърифатпарварларнинг ҳаракатлари зое кетаверди.\n– Конкрет мавзу: халқимиз тийнатида ортиқча дабдабага мойиллик азал-азалдан сақланиб келмоқда. Амир Темур бобомиз фарзанд ё невара туғилиши муносабати билан ҳафталаб эл-юрт олдига дастурхон ёзгани манбаларда тасвирланган. Абдулла Қодирийнинг “Меҳробдан чаён”ига мурожаат қилайлик: Худоёрхон “Ва ушбу йил ўғли Ўрмонхоннинг хатнаси учун бир юз йигирма кун ош бериб, тўрт ойлик тўй эълон қилди. Шундоғки, ҳар кун икки юз қозон ош дамланар, саккиз юз танур нон ёпилар, икки юзлаб улоқ берилар, мамлакатдан тўйга келувчи аъёнга ҳар кун минглаб тўн кийдирилар эди”. Бунга ўхшаш “шодумонлик”ларни оқлашга қаратилган важлар кўп, лекин ҳали-ҳануз сақланиб қолаётган одатларимиз ўша “дарё”ларнинг оқаваси, жилғалари эмасмикан? Беҳбудий ва Мунаввар Қоридан тортиб Ҳамзаю Таваллогача, Фитрату Хуршидгача, Қодирий ва… шу кунларимизда бонг уриб пайдар-пай чиқишлар уюштираётган газетларимизгача ЎША дабдаба, ЎША асъаса илдизига болта уриш йўлида жон койитганлар, койитмоқдалар. Бу ҳолни қандай баҳолаш мумкин? Наҳотки тафаккурни, дунёқарашни ўзгартириш, соғломлаштириш шу қадар мушкул бўлса?! Ёки бу иллатнинг туб замирида, моҳиятида ўзимиз илғай олмаётган, илғасак ҳам кўрмасликка олаётган ўқ томир яширинмикан?\nМасалани андак ўзгачароқ қўйсак. Инсон зотида бировнинг нафсини қондириш эвазига кўнглини, эътиборини қозониш майли мавжуд. Ер юзидаги халқлар ва миллатларда (ҳатто қабилаларда) бу майл нечоғлиқ чуқур томир отгани менга қоронғи албатта, лекин бизда у юксак маданий шакл-шамойилларга кирган, фахримизга, ҳатто миллий фазилатимиз даражасига кўтарилган. Бунинг тарихий келиб чиқиш сабаблари йўқ эмас, бироқ разм солинса, “шафқатсиз” даражада оммалашиб кетган ва оммалашувда давом этаётган меҳмондорчиликлар, гап-гаштаклар, тўй-ҳашамлар кишиларимиз ҳаётининг салкам бош мақсад-маслагига айланиб қолаётгани яна ўша – ўзганинг нафсини сара ва тансиқ таомлар билан қондиришга ва шу йўл билан ҳурматини, эътиборини қозонишга уриниш бўлиб кўринмайдими?\nМен масалани кескинлаштириб юбораётгандек туюлаётгандирман. Лекин Президентимиз Шавкат Мирзиёев янаям кескинроқ, янаям очиқроқ ва янаям кўндалангроқ қўйдилар бу муаммо ечимини топиш вазифасини. Ва айни мамлакатимиз зиёли ижодкорлари учрашуви минбаридан айтилгани бежиз эмас деб ўйлайман. Хўп, шундай экан, бадиий сўз, маърифатли сўз қачон ўз кучи-қудратини кўрсатади бу борада? Қачон амалий самарасини кўришимиз мумкин?\n– Иллатнинг Сиз айтмоқчи “ўқ томири” ўтмиш тобеликнинг асоратлари ҳали жонларда, қўрқув-ҳадикларда сақланаётганида. Мустабидлик “жуда катта иш кўрсатган, ҳаммамизни абгор қилган” асоратлар ҳамон кўллаб ётибди. Асоратлар узоқ тузаладиган ёмон яра эканлигини сезяпмиз. Улар ҳатто баъзи соҳаларда “янгиланиб” туришга ҳам мойил. Аммо таянч нуқтасини топган халқ бу иллатни енгиб ўтади.\nКитоб инсон яратувчилигининг мўъжизаси. Китоб одамнинг хаёл уфқларини кенгайтиради. Инсоният яратган маданий, маърифий, илмий хазиналардан соҳибкарамлик билан баҳрадор этади.\nМана, мен ҳозир Саъдий Шерозийнинг ҳикматлари ва германиялик адиб Томас Маннинг “Доктор Фаустус” романини ўқиб ўтирибман. Бирваракай бир неча китобни ўқишга одатланганман. Бўлмаса улгуриб бўлмайди ва чарчаб қоламан. Китоблардан таассуротларим доимо янгиланиб туришини истайман. Бу китобларни кўплар аллақачонлар ўқиб чиққанлар, мен энди ўқияпман. Қанча кўп ўқисам, шунча камга ўхшайди. Саъдийдан нима оламану Манн менга нима янгилик беради? Яна ўша нарса: барча эскирган нарсалар янгиликдай кўринади. Бироқ эскими-янгими, Саъдий, Ҳофиз, Атойисиз, Ҳусайн Воиз Кошифийнинг “Ахлоқи муҳсиний”, Зайниддин Восифийнинг “Нодир воқеалар”, Бобурнинг “Вақое” каби асарларисиз Шарқни, ўзбеклар ахлоқини тасаввур қилиб бўлармикин? Яшириб нима қилдик: бу ноёб ҳикматларни қаерда қандай қўллашни билолмай қийналасиз. Ҳикмат замондан ўрнини топиши керак-ку дейсиз. Улуғ дарёлар мисоли Гангадек саёз тортиб қолдими, унинг бир замонлар шаффоф бўлган сувларидан эндиги замонларда асло ичиб бўлмайдими, дейсиз. Бу олтин панду насиҳатлар энди фақат китоблар саҳифаларидагина яшайдими дейсиз. Маннинг услубий бадиий кашфиётларига тасанно дейсиз, лекин бу боши кети йўқ баёнлар, кераксиз ортиқча нарсаларнинг юзлаб саҳифаларда давом этиши: баён, баён, баён! Аммо руҳият ва атроф-муҳит тасвирида чексиз маҳорат, нафосат ўйинлари! Шунчалар бўлса ҳам барибир қимматли вақтингиз кетганига ачинмайсиз, бир гўзаллик оролини ўзлаштирдим-ку дейсиз. Ёзувчи жуда кўп нарсалар ёзгандан сўнг тасаввури, фантазияси сийқалашиб… бора-бора косибга айланиб қолармикин дейсиз. Асл ёзувчиларнинг асл асарлари уч-тўрт китобдан ошмайди, гарчи 180 жилдга етган бўлса ҳам! Аммо ўтмишлар ибрати бизга тириклик билан баробар. Китобларнинг юлдуздай чақнашларидан ҳузур қилдим.\nАммо бу ерда ўрни бор учун эслаб ўтайликки, миллий тафаккур тарзининг асл манбаи халқ ижодиёти. Халқ яратган барча достонлар, эртак-афсоналар, қўшиқлар, мақол-маталларда миллий тафаккур тарзи жуда ёрқин акс этади. Қодирий ва Чўлпон романларида миллий тафаккур тарзига Европа маданий-маиший тафаккури андак қўшилиб бораётганлигини сезамиз. Улардан кейин келган адабиётимизда Европа тафаккур тарзи етакчи ўринга чиқди. Тафаккур тарзи сўзлаш, муомала, муносабат, ёзма нутқда сезиларли тарзда намоён бўлади. Намоён бўлиш – оғзаки ва ёзма нутқ услублари орқали ўтади. Зеро, тафаккур фақат фикрлаш тарзигина эмас, у услуб тарзи ҳам!\n– Иброҳим ака! Сизнинг узоқ йиллик ижодий фаолиятингизни мухлис ва шогирд қаламкаш сифатида кузатар эканман, ижодингизнинг туб моҳияти ўқувчининг дунёқарашини ўзгартириш, бойитиш, дидни, бадиий савияни муттасил шакллантириш, кенгайтириш ва ўстиришга бўлган уринишдан иборатлиги яққол кўзга ташланади. Бундай истак бизнинг халқимиз учун ҳамиша долзарб бўлиб келган ва шундай бўлиб турибди. Таъбир жоиз бўлса, ҳар қандай зиёли сўз битишдан кўзланган бош мақсад битта: кенг омманинг хабардорлигини таъминлаш, дунёқарашини кенгайтириш ва шу орқали миллий тафаккур тарзи сифатини ошириш! Бундай қутлуғ вазифани амалга оширишнинг бирдан-бир воситаси эса – мутолаа, мутолаа ва яна бир карра мутолаа.\nКўпгина ҳолларда кузатилганидек, мутолаадан сўз очилса ёд бўлиб кетган муаммоларни санашдан нарига ўтмаймиз. Ваҳоланки, даққи саноқлардан воз кечмай туриб эски муаммоларга янги ечимлар топиш мушкул. Одамларимизни китобхон-китобхон эмас, оқ китобхон, кўк китобхон, сариқ китобхон деб табақалашларимиз, тоифаларга ажратишимиз билан жиддий самарага эришолмайдиган кўринамиз. Чамамда бу борада ҳам ишни жиддий ўйланган, илмий асосда ташкил этмоқ зарурга ўхшайди. Мисол учун, тараққий этган давлатларда КИТОБХОНга фалсафий тушунча сифатида қаралади, шунга яраша чоралар мажмуаси ишлаб чиқилади, улар узлуксиз ҳаётга татбиқ этилади, ҳаёт тарзига айлантирилади. Шундагина ҳеч ким бошқанинг кетида “Китоб ўқи!” деб қамчин ўйнатиб юрмайди. Айтмоқчиманки, эмин-эркин мутолаа йўлга қўйилган шароитдагина чинакам мутолаа маданияти шаклланади, мутолаага бўлган муҳаббат, иштиёқ том маънодаги миллий туйғуга, миллий фазилатга айланади.\nБиз жамиятда кўзга ташланаётган у ёки бу муаммо ва унинг ечими ҳақида суҳбатлашамиз, гурунглашамиз, баҳслашамиз-у барча соҳага бирдек тааллуқли бўлган муҳим чорани четлаб ўтамиз. Бу – ҳар бир касб-кор, керак бўлса, жамият миқёсидаги ШАХСларнинг аҳамияти. Исм-шарифи катта ҳарфлар билан ёзиладиган ШАХС олим ёки муаллим, шоир ёки ёзувчи, ишчи ёки деҳқон бўладими, қатъи назар, жамият аъзолари наздида ўзига хос йўлчи юлдуз – идеал вазифасини ўтайди. Хусусан, келгуси авлод вакиллари учун ибрат, намуна тимсолига айланади. Разм солинадиган бўлса, бу жуда оддий ва табиий жараён. Ҳатто стихияли тарзда кечадиган жараён. Чунки халқ кимларнинг мартабасини улуғлашни, кимларга эргашишни, кимларни қаҳрамонликка лойиқ-муносиблигини яхши билади. Бироқ ана шу стихия, табиийлик сунъийлашган, издан чиқарилган жойда мезонларга путур етади – муносиб ШАХСлар аниқланмайди, аниқланганлари эътиборга тушмайди – сохтагарчилик юз беради. Бунинг оқибати эса мутлақо тескари оқибатларга олиб келади.\nБошқа соҳаларни қўя турайлик-да, адабий жамоатчилигимиз майдонида чинакам маънодаги салоҳиятли, залворли, файзли – айтаётган сўзига соҳа вакилларигина эмас, кенг омма қулоқ тутадиган йирик ШАХСларимиз сафи анчагина сийраклашиб қолгандай туюлади-да. Ойбек, Ғафур Ғулом, Шайхзода, Абдулла Қаҳҳор, шунингдек, яқин ўтмишда яшаб ўтган Саид Аҳмад, Озод Шарафиддинов, Эркин Воҳидов, Абдулла Орипов сингари Устозлар МИЛЛАТ МИҚЁСИДАГИ ШАХСЛАР эдилар…\n– “Шахснинг аҳамияти” десангиз, дафъатан ёдимга Бобурнинг халқимиз каттадан кичик ёд биладиган рубоийси тушди: “Жонимдан ўзга ёри вафодор топмадим, Кўнглимдан ўзга маҳрами асрор топмадим, Жонимдан ўзга жони дилафгор кўрмадим, Кўнглум каби кўнгулни гирифтор топмадим…” Бу чинакам ўйловчи, гирифторликдан қўрқмовчи, ҳаёт денгизига бош-оёқ ғўта урган (шўнғиган) инсон; гирифтор – маҳкум, дилафгор – дили хаста, кўнгли вайрон; Сизнинг таърифингиз, ўлчовингиз, орзуингизга сиғувчи Шахс. Эслаб мунграниб ўтирасиз: Одам (ва шахс) шунчалар ҳам дунёда ўзини ёлғиз сезадими? Бу мумкинми?\nАна энди ушбу зиддиятли саволлар ичидан Шахс нима (ва қандай) бўлиши мумкинлигига жавоб топишга уриниб кўрайлик.\nВафодорлик, маҳрами асрорлик дилафгор, гирифтор сўзларида поэтик маъно концентрациялашади. Улар Шахснинг толе, характер, дунёқараш қирраларини очади.\nБобур ўта реалист одам бўлган. Императорлик реалист бўлишни кўтармаган, сиғдирмаган. Юқоридаги тўрт поэтик сўз мазмунни муболағага чулғаётгандек кўринади. Бироқ Бобур баёнида улар ўта реал маъноларни ифодалайди: Бобур чиндан шундай дилафгор ва айни чоғда гирифтор Шахс эди. Буларни Шахснинг ўзи ҳам, замонаси ҳам даволай олмади. Аслида, унга сўз ва китоб чин маҳрами асрор эди. Мен бу рубоийни дафтаримга ёзиб, тагига нима учундир: “Равшанлик, соддалик ва тозалик. Бу Афлотуннинг гўзаллик ғояси. Унинг эстетикаси асосида шу уч тушунча (категория) туради”, – деб ёзиб қўйган эканман.\nНега буларни Бобур рубоийси тагига қайд қилганимни ҳозир эслолмадим. Шу сўзлар тагига: “Энди улар эскирдими?” – деб эскартма қилган эканман. Балки рубоийдан Шахс олами қарама-қаршиликлари тўғрисида бирор эзгу хулоса чиқармоқчи бўлгандирман. Аффект (Бобур кўпроқ шундай аффект оламида нафас олган) гарчи хунук, лекин у ҳам юксак санъат яратувчи ҳодиса демоқчи бўлгандирман. Шахс аффект ва эффектларнинг тинимсиз шиддатли алмашиб туришлари ичида шаклланади. ХХI аср одамлари ҳам бундан мустасно эмас.\n– “Энг яхши миллий тарбия – бу умуминсоний тарбия ҳамдир” деб ёзгансиз. Ахборот глобаллашуви шароитида миллий туйғулар барҳам топиб кетади деган башоратларни турфа “оҳанг”ларда айтишдан чарчамаётганларга Оллоҳнинг ўзи инсоф берсин, шу ўринда бунга ўхшаш қарашлар билан баҳслашиш ниятимиз йўқ. Аксинча, энг гўзал миллий манфаатлар ва туйғуларни ардоқлаган ҳолда умуминсоний тарбия, ахлоқ, урфлардан бенасиб қолмаслигимиз, “Ер шари” дея номланмиш улкан кеманинг барча йўловчилари қаторида қаддимизни адл тутмоқлик учун ҳам ХХI аср КИШИСИ мақомида яшамоғимиз, фикрламоғимиз кераклигини тобора чуқурроқ англаб етмоқдамиз. Маълум сабабларга кўра замонавий миграциянинг авж олиши шарофати билан бугунги ўзбекнинг қадами етмаган замин қолмади ҳисоб бу ёруғ очунда. Образли қилиб айтганда, Ўзбекистоннинг дунёга чиқиши, дунёнинг Ўзбекистонга кириб келиши оддий ҳол ҳисобланмоқда. Айтмоқчиманки, миллийлик ва умуминсонийлик янги поғоналарга шиддат билан кўтарилиб бормоқда, бу жараён буткул янгича қиёфа ҳосил қилмоқда. Шу борадаги қарашларингизни ўртоқлашсангиз.\n– Бунда назаримда охиригача англаб етилмаган, аммо табиат қонунларига бўйсунадиган айланма ҳаракат мавжуд: умуминсонийлик кучайиб бориб ёрқин миллийликка айланади. Ислом маданияти соф араб миллий маданиятидан умуминсоний маданиятга айланди. Бир ярим минг йиллик вақт масофасини босиб ўтяпти. Ундан кўп замонлар илгари юнон миллий маданияти Шарққа, Ғарбга қараб ўсди ва тарқалди. Умуминсоний маданият мақомига кирди. Туркий халқларнинг маданиятлари эса умуминсоний маданиятнинг кучли таъсирида синкретик маданият тусини олди. Кўз билан илғаб бўлмайдиган ушбу маданий жараёнлар халқаро миқёсда ғоятда жозибалидир.\n…Ва шу билан бирга савол туғилади: айтайлик, испан маданияти бағрида етилган Маркеснинг “Юз йил танҳоликда” романи соф фусункор реализм ҳодисаси. Бу бадиий кашфиёт – фусункор реализм бизгача етиб келдими? Адабиётимизнинг услубига таъсир кўрсатдими? Ёки “Ўлик жонлар” китоби рус маданияти қучоғида пайдо бўлиб, ўткир танқидий реализмга асос солиб дунё адабиётига кириб борди. Бу юксак танқидий реализм адабиётимизнинг тарҳи ва мундарижасида қандай акс этди? Айрим умуминсоний ғояларнинг миллий маданият заминига таъсири узоқ замонлар кечади…\n– Инсоният тамаддуни ўзига хос жараён: тўхтамайди – гоҳ олдинга интилади, гоҳ ортга чекинади, гоҳо сукутга чўмади. Фикр, тафаккур, ақл-идрок бошқараётган ушбу саҳнада кейинги беш-олти йил бадалида юз берган ва бераётган айрим воқеалар сарҳисоб қилинадиган бўлса лол қоласан киши. Кўриб кўзингга, эшитиб қулоғингга ишонмайсан. Мен юз бераётган қирғинбаротларни, хунрезликларни, қўпорувчиликларни назарда тутмоқдаман. АҚШ матбуотида Лотин Америкасидан келиб чиққан “МS-13” деб номланган (маъноси – мудҳиш қумурсқалар) каллакесарлар тўдаси ҳақида жуда ташвишли мақолалар чиқиб турар экан. Давлат миқёсида қарши кураш эълон қилинган бу тўда аъзоларининг ваҳшийликларига энг йиртқич махлуқларнинг ҳам “қўли” бормайди. Лекин араб давлатларида, Англия, Франция, Испания, Туркия ва ҳоказо мамлакатларда юз берган ёвузликлар “МS-13”чилар тап тортмайдиган қотилликлардан сира кам эмас. Адоғи кўринмаётган бундай қирғинларни амалга ошираётган қандайдир ташкилотлар, оқимлар ва ҳоказоларнинг ортида давлатлар миқёсидаги ҳарбий, илмий, молиявий куч-қудрат мавжуд. Ваҳоланки, қачон, қаерда давлат раҳбарлари учрашган, кенгашган йиғин борки, барчасида террорчилик, қўпорувчилик масаласи биринчи навбатда муҳокамага қўйилади, аҳдлашувлар имзоланади ва… муҳташам курсиларда чекилган имзоларнинг сиёҳи қуримасидан қирғин олови осмонга ўрлайди!..\nОддий бир инсон сифатида ўйлайман-да, Устоз, хаёл қочади. Дунё тамаддуни бошини қовуштирадиган, “Ҳой, бандалар!” деб мурожаат қилса етти миллиард издиҳом (ирқидан, ватанидан, динидан, ҳоказосидан қатъи назар) қулоқ тутадиган қандайдир ХАЛОСКОР ОВОЗга эҳтиёж ортиб бораётгандек туюлади. Инсоният зерикиб қолаётганга ўхшайди, манфаат (шахсий, миллий ва давлатлар миқёсидаги) кўйида ҳеч нарсадан қайтмаслик билан ўзини чалғитаётганга, шуни ҳаловат деб билишга мажбур бўлаётганга ўхшайди. “Нажот – манфаатда!” деган ақида гоҳ ошкор-гоҳ пинҳона замоннинг шиорига айланиб улгураётгандек.\n– Сиз орзу қилган “халоскор овоз” балки етиб келгандир, балки қулоғимиз остида янграётгандир. Фақат доимгидай консерватив, анахронизмга мойил кўнглимиз буни ҳамон англамаётган, сезмаётгандир. Қулоқ тутайлик-чи, минбарлардан таралаётган овозларга: инсоний манфаатлар орқасидан руҳоният қуёши кўтарилиб келаётгандир? Агар шундай бўлса, инсоният ва унинг узви бўлган миллиятлар янги замонга киради.\n← Аввалги Аввалги Юсуф Хос Ҳожиб (1020-1070)\nКейинги → Кейинги: Ҳабибулла Зайниддин. Ибн Баттута


3. Институтда солиқчи ва талабалар нега тортишди?\nЎйлаб кўрсак, институтимиздаги тўрт мингга яқин талабанинг ҳар бири бир ойда овқатланиш, ўқув қуроллари ва шунга ўхшаш ҳаражатлар учун 500 минг сўм сарфласа ва хариди учун чек олса, ўрта ҳисобда 100 миллион сўм бюджетга келиб тушар экан. Энг муҳими, назорат касса машинаси чекини олиш билан биз, ойлик маош, пенсия, стипендия ва нафақаларни ўз вақтида етказилишига катта ҳисса қўшган бўлар эканмиз.\n4. Муроджонинг жанги нега қолдирилди?\n- Спортда ҳар қандай кутилмаган ҳолатлар бўлиб туради. Шундай вазият менинг жангим санасида ҳам юз берди. Лекин рақиб ўзгаргани йўқ. Кутилмаган ва менга боғлиқ бўлмаган ўзгаришлар учун барчадан узр сўрайман”, - дея фикр қолдиган чустлик “Кака”\n5. Шўрқўрғонда "Халқ кутубхонаси" ўз фаолиятини бошлади\n6. Путин Алишер Усмоновни медаль билан тақдирлади\nМедалда олувчининг исми ёзилади, у география фани бўйича катта хизматлари ва жамият фаолиятига қўшган алоҳида ҳиссаси учун жамият аъзоларига берилади.\n7. Алишер Усмонов англаган ҳаётий ҳақиқатлар\n8. ДХХ ҳаракатга келди: чегарада ушланган товарлар\n9. "Навбаҳор" ўз уйидаги илк ўйинда супер ғалабага эришди!\n10. Халқ қабулхоналари ишончни қозона оляптими?\n11. Наманганда Халқаро бизнес форум бошланди: 311 миллион долларга яқин битимлар имзоланади\n12. "Навбаҳор" янги бош мураббийни таништирди\nДеян Журжевич 1967 йилда Юговславия (Ҳозирги Сербия)да туғилган. Футболчилик фаолияти давомида ҳимоя чизиғида тўп сурган. Сербиялик мутахассис Ўзбекистонга бегона эмас. У 2011-2012 йилларда “Пахтакор”да бош мураббий сифатида, кейинчалик Ўзбекистон миллий терма жамоасида техник директор лавозимида иш олиб борган.\n13. Алиментдан бўйин товлаган "ота" қамоққа "йўл" олди\nБебош ота суд қарори билан қамалди. "Турма"дан чиққач ундан боласининг моддий таъминати учун 5 миллион 64 минг 400 сўм миқдоридаги маблағни ундириш чоралари кўрилади.\n14. Янгиқўрғонда Марказий Осиёдаги улкан цемент заводи қурилиши бошланди\n15. Нанай халқаро туризм масканига айланади-ми?\nНанай кичик туризм зонаси эса 14,5 гектар ҳудудда жойлашиб, унда 920 ўринли иккита беш юлдузли меҳмонхона, 549 кишига мўлжалланган нафас йўллари ва диабет касалликларини даволаш сиҳатгоҳи, 78 та вилла-меҳмонхона, замонавий савдо маркази, ресторан ва кафелар, тоғ дор йўли каби объектларни барпо этиш кўзда тутилган.


Жоди Миллер Алишер Таксанов ҳимоясига отланди\nМиналарни таъқиқлаш бўйича халқаро кампания ташаббускори Жоди Миллер ташкилотнинг Ўзбекистондаги мустақил тадқиқотчиси Алишер Таксанов тақдирини диққат билан кузатиб бораëтганини маълум қилди.\n1997 йилда Нобель мукофотига сазовор бўлган кампания муаллифлари А.Таксановнинг ташкилот томонидан яқинда уюштирилган тадбирга кела олмагани ва унинг доимий кузатувда эканидан жиддий хавотир билдириб, Ўзбекистон ташқи ишлар вазири Элёр Ғаниевга мактуб йўллади.\nМиналарни таъқиқлаш бўйича халқаро кампания миналардан фойдаланишни тақиқлаш йўлида халқаро миқёсда олиб борган кўп йиллик саъй-ҳаракатлари натижаси ўлароқ, 1997 йилда Канадада “Оттава конвенцияси” қабул қилинган эди. Мазкур ҳужжат пиёдаларга қарши ишлатиладиган миналарнинг барча турларидан фойдаланишни тақиқлаган.\n“Оттава конвенцияси”га дунёнинг 150 давлати имзо чеккан, лекин Ўзбекистон ҳукумати уни имзоламаган. Кампания ташаббускори Жоди Миллер Ўзбекистоннинг нафақат ушбу халқаро ҳужжатга қўл қўймагани, боз устига, чегара ҳудудларида қўшни республикалар ва ўз фуқароларига қарши миналардан фаол фойдаланаëтгани, қолаверса, ушбу ҳаракатлар хавфсизлик мақсадларида амалга оширилаётганини иддао қилиб келаëтганини таъкидлайди.\nЖ.Миллер хонимнинг айтишича, бу камлик қилганидек, расмий Тошкент Ўзбекистонда миналар билан боғлиқ вазият, тинч аҳолининг миналар қурбонига айланаëтгани ҳақида Интернетга мақолалар ëзиб турувчи мустақил журналист Алишер Таксановни таъқиб эта бошлаган.\nЖ.Миллернинг Ўзбекистон ташқи ишлар вазири Э.Ғаниевга мурожжатида сўнгги бир неча ой ичида А.Таксанов ҳукуматнинг қаттиқ босими остидалигидан хавотир билдирилишдан ташқари, журналистнинг мамлакатдан чиқиш визаси билан боғлиқ муаммосини тез орада ҳал қилиш ҳам сўралган.\nМактубда ёзилишича, кампания жорий йилнинг ўзида 10 дан ортиқ анжуман ўтказишни режалаштирган ва уларда А.Таксановнинг ҳам иштирок этиши кутилмоқда.\n“Озодлик” мухбири А.Таксановнинг ўзи билан ҳам суҳбатлашди. У сўнгги пайтларда назорат остида экани туфайли уйидан чиқмаëтганини айтди.\n“Биласизми, кузатувлар шу йилнинг март ойида менга ҳеч қандай асоссиз чет элга чиқиш визаси берилмаганидан сўнг бошланди. Кейинчалик мен барча ҳуқуқ-тартибот органларига мурожаат қилдим, аммо шунча ҳаракатлар самара бермади. Ҳеч ким нима учун менга чет элга чиқиш визаси берилмаганини тушунтириб ҳам бера олмади”, - дейди журналист.\nА.Таксанов доимий назорат остига олингани, маъмурлар у ҳақда дўстлари ва қўни-қўшниларидан ҳам сўраб-суриштираётганини билдирди.\n“Доимий равишда қўшниларим, маҳалла қўмитаси аъзолари, дўстларим, танишларимдан мен ҳақимда сўрай бошлашди. Уйимга гўëки шаҳар ҳокимлиги ходимлари сифатида келиб, онам ва оила аъзоларимдан мен ҳақимда маълумотлар сўрашган. Тушуна олмайман, бунинг нима кераги бор экан? Бундан ташқари, дўстларимга таҳдид қилишган, Интернетда мен ҳақимда турли иғволар ëзилмоқда”, - дейди А.Таксанов.\nЖурналист унинг банкдаги ҳисоб рақамлари, банк операциялари ҳақидаги маълумот солиқ инспекциясига топширилгани ва бу ишлар махсус хизмат ходимлари томонидан қилинган бўлиши мумкинлигини билдирди. Яъни унинг айтишича, уни бирор жиноят содир этишда айблаш учун маълумотлар тўпланаëтган бўлиши мумкин.\nА.Таксанов ўзининг таъқиб қилинаётгани сабаблари ҳақида гапириб: “Гап шундаки, мен ҳукумат ҳеч қачон, ҳеч қаерда тилга олмайдиган ўткир мавзу - пиëдаларга қарши миналар муаммосини кўтараман. Ўзбекистон ҳукуматининг пиëдаларга қарши миналар қўллаши ҳақида икки йилдан бери материаллар тайëрлайман. Мен ҳеч бўлмаса, Интернет орқали бу муаммони ëритаëтган ўзбекистонлик ягона журналистман”, - деди.\nЎзбекистонда сўнгги пайтларда Интернетда А.Таксанов ҳақида ëзилаëтган мақолаларни журналистнинг ўзи уюштирганини иддао қилувчилар ҳам бор.\nА.Таксановни яхши танийдиган, ҳозир эса Европа давлатларидан бирида яшаëтган мустақил журналист Тўлқин Қораев А.Таксанов ўзи ҳақида юрган иғволарни ўзи уюштирганига ишонмаслигини таъкидлади.


Ун билан ёғ фақат теримчигами?\nС начала работы biznes-daily.uz 7 546 454\nГлавная "ISTE'MOLCHI" Ун билан ёғ фақат теримчигами?\nРиштон шаҳридаги М.Топволдиев МФЙ, Тўқимачи кўчасида яшовчи Баҳромжон Исмоилов ‘‘Риштон озиқ-овқат савдо” МЧЖга қарашли 6-савдо дўкони фаолиятидан норози бўлиб мурожаат қилди. Ушбу мурожаат асосида мутахассисларимиз ўрганиш ишларини амалга оширди.\nМаълум бўлишича, Б.Исмоилов Даҳбед, Гумбаз, М. Топволдиев МФЙларга хизмат кўрсатувчи “Риштон озиқ-овқат савдо” МЧЖга қарашли 6-савдо дўконидан ноябрь ойи учун тарқатилаётган ун маҳсулотини олиш истагини билдирганида, сотувчи Раҳимахон Валиева ҳозир ун бера олмаслигини, ун ва ёғ маҳсулоти фақат пахта теримида иштирок этаётганлар учун тарқатилаётганини таъкидлаган. Истеъмолчи ўзи ишлаётган идорасидан пахта теримига чиқаётганини айтган бўлса-да, сотувчи “Қаерга борсанг боравер, аммо ун бера олмайман”, дея рад жавобини берган.\nҲолат жойига бориб ўрганилганда, сотувчи Р.Валиева ушбу савдо дўконига ишга ўтганига эндигина бир ой бўлганини билдирди. Сотувчидан туман ҳокимлиги томонидан тасдиқлаб берилган дислокация бўйича қабул қилиб олинган ун ва ўсимлик ёғига оид ҳамда маҳсулотларни аҳолига тарқатганлик ҳужжати сўралди. Бироқ сотувчи ҳеч қандай ҳужжат тақдим эта олмади. Чунки ун ва ёғ маҳсулотлари рўйхатсиз тарқатиб юборилгани аниқланди.\nЎрганиш натижасида 6-савдо дўкони бўйича маълумот тайёрланиб, қонуний кўриб чиқилиши учун “Риштон озиқ-овқат савдо” МЧЖ раҳбарига алоқа хати юборилди. МЧЖ раҳбарияти томонидан йўл қўйган камчиликлари ва қўпол муомаласи учун сотувчи Р.Валиевага маъмурий жазо – ҳайфсан берилди.\nРиштон тумани ИҲҲҚЖ


Газ масаласида нега Пайариқдан мурожаатлар кўп?\nМаълумотларга кўра, жорий йилнинг ўтган 8 ойи давомида Ўзбекистон Республикаси Президенти виртуал қабулхонаси ва Халқ қабулхонасига суюлтирилган газ муаммолари бўйича Самарқанд вилоятидан 500 дан ортиқ мурожаат тушган.\nБу мурожаатларнинг қарийб 50 фоизи Пайариқ туманидан юборилган? Бунинг сабаби нимада, туманда суюлтирилган газ билан боғлиқ муаммолар шунчалик кўпми?\nШу ва бошқа саволларга жавоб топиш, аҳоли билан мулоқот қилиш учун “Hududgazta’minot” акциядорлик жамияти бошқаруви раиси ўринбосари Тоҳиржон Турдиев Пайариқ туманида бўлиб, энг кўп мурожаат йўллаган Тараққиёт ва Илғор маҳаллалари аҳолиси билан учрашди.\n“Hududgaz Samarqand” газ таъминоти филиали матбуот хизматининг маълум қилишича, Тараққиёт маҳалласидаги учрашув чоғида “темир дафтар”га киритилган Ҳ.Қозоқова маиший газ баллон олиш учун 125 минг сўм пулини олиб, сарсон қилган туман газ таъминоти корхонаси ходими Акбар Қаюмов устидан шикоят қилди.\nТ.Турдиев тизимда коррупцияга қарши иш олиб бораётганлигига қарамасдан айрим виждонсиз ходимлар учраётганини афсус билан қайд этди. Жумладан, “Payariqtumаngaz” бўлимида суюлтирилган газ таъминоти мутахассиси лавозимида ишлаган Акбар Қаюмовга нисбатан ҳуқуқни муҳофаза қилиш идоралари томонидан жиноий иш қўзғатилганлиги маълум қилинди. Ҳ.Қозоқовага 125 минг сўм пулини ундириб бериш назоратга олинди.\nИлғор маҳалласи аҳолиси билан учрашувда туман газ таъминоти корхонасининг ҳудудга бириктирилган ходимлари тўлдирилган маиший газ баллонлари учун 26 минг сўмдан ҳақ олиб, ўрнатиш хизматини амалга оширмагани маълум бўлди. Мазкур ҳолатга йўл қўйган ходимлар вазифасидан озод этилди.\n“Hududgazta’minot” акциядорлик жамияти бошқаруви раиси ўринбосари тизимдаги муаммоларни бартараф этиш учун айни пайтда замонавий ID карталар орқали тўловларни амалга ошириш механизми яратилаётгани, яқин орада газ баллонларга чиплар ўрнатилишини таъкидлади.


ФВВ Чирчиқ дарёси қирғоқларининг ювилиш эҳтимолидан огоҳлантирмоқда – Коммерсант.Уз\nФВВ Чирчиқ дарёси қирғоқларининг ювилиш эҳтимолидан огоҳлантирмоқда\nФВВ Чирчиқ сув ҳавзаси атрофида турар жой ва бошқа биноларни қуриш хавфли эканидан огоҳлантирмоқда, негаки дарё қирғоқларининг ювилиши ва сел келиши иншоотларни бузилиши ҳамда одамларга зиён келтириши мумкин.\nЎзгидромет маълумотларига кўра, Тошкент вилоятининг тоғли жойларида ҳарорат кўтарилгани сабабли, тоғ чўққиларида интенсив қор эришлари кузатилмоқда. Бу, ўз навбатида, Чирчиқ дарёсидаги сув ҳажмини ошишига ҳамда қирғоқлар ювилиши ва ён-атрофдаги экинзор ерларнинг сув остида қолишига олиб келиши мумкин.\nАйни вақтда Чирчиқ дарёси қирғоқларининг ювилиши 11 та ҳудудда (шулардан тўрттаси Юқори Чирчиқ тумани, иккитаси Қибрай, учтаси Қуйи Чирчиқ, иккитаси Янгийўл туманларида жойлашган) кузатилмоқда.\nҲисоб-китобларга кўра, сув тошқини ҳудудида 1 615 нафар аҳоли, 254 хўжалик, 23 та далаховли ва 80 га экин ерлари бор.\nРеспублика Бош вазири буйруғига кўра, Чирчиқ дарёси атрофида содир бўлиши мумкин бўлган фавқулодда вазиятларнинг олдини олиш учун тезкор мухандислик-техник ва бошқа ҳимоя ишлари ташкил этилади.\nБуйруқ ижроси доирасида, Тошкент вилояти хокимиятида тезкор штаб ташкил этилди. Унда ФВВ ва Тошкент вилояти ИИБ вакиллари фаолият олиб бормоқда.\nБундан ташқари, Гуруҳларда ФВВ, “Ергеодезкадастр” давлат қўмитаси, Ўзгидромет, Давлат санитария-эпидемиология назорати маркази ходимлари иштирокида олтита мутахассислар гуруҳи тузилган. Улар Чирчиқ дарёсида сув оқими ҳажмининг ортиши оқибатларини ўрганади.\nДарё қирғоқларини мустаҳкамлаш ва ўзанини тозалаш ишлари учун 572 та муҳандислик техникаси жалб қилинган. 7 июнь холатига кўра, 3230 м3 тош, 480 м3 бетон ва 1769 м3 ер ишлари амалга оширилди.\nФВВ қирғоқларни сув босиши юз бериши ёки шундай хавф туғилишига оид савол ва муаммолар туғилганда, қуйидаги телефон рақамларга мурожаат этишга чақиради: 233-43-56, 234-87-20 и (+99895) 198-57-02.\nЧирчиқ қирғоқ ювилиши\nПредыдущая запись В Ташкенте вырос уровень мошенничества\nСледующая запись Генпрокуратура: в интересах следствия подробности о деле Жасурбека Ибрагимова раскрываться не будут\nВ Ташкенте состоится благотворительная ярмарка «Время чудес»\nПрезидент поручил внедрить во всех поликлиниках систему электронной очереди\nВ ТУИТ могут внедрить систему дистанционного обучения\nВ программу развития вузов вложат более 1,7 трлн сумов\nПроект госпрограммы на 2018 год разработают до 5 января\nТошкентда ёнғинни эрта аниқлаш тизими жорий этилади


Зиқна ёки айёр? "Ювентус" текинга қўлга киритган топ юлдузлар\nMr.NoBoDy 05.07.2019 13:42\nПСЖ ярим ҳимоячиси Адриен Рабьонинг эркин агент сифатида "Ювентус"га ўтишидан трансфер бозорини жонлантирди.\nКўплаб таҳлилчи, мутахассис ва ишқибозларнинг фикрича, Турин клуби пулни максимал даражада тежаб, ажойиб келишувни амалга оширди. Тўғри, Рабьонинг йиллик маоши кам эмас (йилига 7 млн. евро), шу билан бирга унга 10 млн. евро кўтарма пули тўланди, бироқ Transfermarkt порталидаги нарх 35 млн. еврони ташкил қилади, шунинг учун трансфер фойдали бўлганини тан олмасдан илож йўқ.\nАммо Рабьо "Ювентус" босслари сўнгги йилларда текинга қўлга киритган ягона топ футболчи эмас. Эътиборингизга эркин агент сифатида Турин клубига ўтган 9 юлдузни ҳавола қиламиз.\nАндреа Пирло "Милан"да ўтказган 10 йилидан сўнг 2011 йилнинг ёзида клубни тарк этишга қарор қилди. Пирло билан музокара ўтказиб, уни кўндириш ҳамда расман таништириш учун бор-йўғи 6 кун керак бўлди.\nАввалига Пирло ва "кекса синьора" ўртасидаги меҳнат шартномаси 3 йилга мўлжалланган эди, аммо Андреа клубда яна бир мавсум қолди. Ёшига қарамай "Ювентус" Пирлога ишонч билдирди, аммо хавбек кутилганидан яхшироқ натижа қайд этди. У "Юве" сафидаги 4та мавсумни ўйин сифати бўйича жуда яхши ўтказди. Тўрт марта Италия чемпиони, Кубок соҳиби бўлди, икки бора мамлакат Суперкубогини қўлга киритди, 2014/15 мавсумда эса Чемпионлар лигаси финалигача етиб боришди.\n2004 йилда "Ювентус" Фабио Каннаварони сотиб олиш учун "Интер"га 10 млн. евро ўтказиб берди. Икки йилдан сўнг туринликлар босслари марказий ҳимоячини 7 млн. евро эвазига "Реал"га сотди, аммо бу иш "кекса синьора" Б Серияга тушиб кетгани туфайли амалга оширилганди.\nУч йил ўтиб "Ювентус" Каннаварони эркин агент сифатида қайтариб олди, аммо тажрибали Фабионинг фаолиятини якунига етаётган эди. Каннаваро 2009/10 мавсумда "кекса синьора" сафида А Сериядаги ўзининг 400-учрашувини ўтказди, аммо бир йил ўтиб у фаолиятини БААнинг "Ал-Аҳли" клубида якунлашга қарор қилди.\n2015 йилнинг ёзида "Ювентус" "Реал" хавбеки Сами Хедирани қўлга киритишга муваффақ бўлди. Ўша ёзда Хедиранинг "Қироллик клуби" билан шартномаси якунига етган эди. Трансфер бозоридаги нархи эса 18 млн. еврони ташкил қиларди, бироқ туринликлар бу маблағни "қаймоқранглилар"га ўтказиб бермади.\nХедира ҳозиргача "Ювентус"да тўп тепади, шартномаси эса 2021 йилда якуниланади. Жамоанинг асосий футболчиси эмас, бироқ ротация масаласида фойдали ўйинчилардан бири ҳисобланади, шу сабабли "кекса синьора" тўрт йил аввал Самини қўлга киритганидан афсусланмайди.\n"Ювентус" текинга қўлга киритган яна бир немис марказий ярим ҳимоячиси. 2018 йилнинг ёзида Жаннинг "Ливерпуль" билан шартнома муддати якунига етди, Эмре эса янги битимни Турин клуби билан тузди.\n25 ёшли Жан якунланган мавсумда А Сериянинг 29та учрашувида майдонга тушиб, 4та гол урди ва 1та голли пас берди. "Ювентус" шартнома тузаётган пайтда Эмренинг трансфер нархи 30 млн. евро эди, ҳозир эса бу нархга яна 10 млн. евро қўшилди.\nЎзини "Атлетик"да кўрсата олган испаниялик Льоренте 2014 йилда 4 йиллик шартнома имзолаб, Туринга кўчиб ўтган эди. Голлари сони етарлича бўлмасада у жастлабки икки мавсумда жамоанинг муҳим ҳужумчисига айлана олди.\n2015 йилда "Ювентус" Льоренте истагини ҳисобга олиб, уни Испанияга қайтарди, бироқ "Севилья" клубига. Фернандо "кекса синьора" сафида 92та учрашувда майдонга тушди ва 27та гол уриб, 10та голли пас беришга муваффақ бўлди.\nКелажаги порлоқ франциялик хавбек Поль Погба билан 2012 йилда шартнома имзоланди. Погба "Манчестер Юнайтед"ни эркин агент сифатида тарк этиб, туринликлар сафига қўшилганди. Бу Турин клуби тарихидаги энг муваффақиятли келишув бўлган. "Ювентус" Погба учун бир тийин ҳам тўламади, Поль эса тўрт мавсум сифатли ўйин намойиш этди. Кейин Полни ўша "Манчестер Юнайтед"га сотиб юборилди, аммо ўша вақт учун энг катта нархга - 105 млн. евро.\nПогба "Ювентус"да тўрт марта скудетто, иккита Кубок ва учта мамлакат Суперкубогини қўлга киритди. У жамоа сафида 178та баҳсда майдонга тушиб, 34та гол урди ва 43та голга ассистентлик қилди. Поль "қизил иблислар" таркибида ўзининг Туриндаги ўйинини кўрсата олмаяпти, шу сабабли Погбанинг "Ювентус"га қайтиши мумкинлиги ҳақидаги хабарлар ОАВда кўпайиб кетди. Бу сафар Италия гранди францияликни эркин агент сифатида қўлга кирита олмаслиги аниқ.\n2014 йилнинг июлида "Ювентус" ПСЖнинг иқтидорли футболчиси Кингсли Коман учун жиддий курашда ғолиб бўлди. Вингернинг сўзларига кўра, унга "Арсенал", "Ливерпуль", "Ньюкасл", "Тоттенхэм", "Байер", "Бавария", "Зенит" ва "Бордо" даъвогарлик қилган. Бироқ Коман "Ювентус" фойдасига қарор қабул қилди. У "Ювентус"га эркин агент сифатида ўтди.\nКоман "Ювентус"да бор маҳоратини кўрсата олмади. Бир йил ўтиб уни 7 млн. евро эвазига "Бавария"га икки йиллик ижарага бериб юборишди. Натижада Мюнхен клуби 21 млн. евро эвазига Кингслини сотиб олди. Эътибор беринг, "Ювентус" шу жойда ҳам фойдада қолди.\n2016 йилнинг июлида тажрибали бразилиялик "Барселона"да ўтказган саккиз йилдан сўнг клубни тарк этишга қарор қилди. Унинг янги жамоаси "Ювентус" бўлди. Дани Алвес янги клубида битта мавсумни жуда муваффақиятли ўтказди, "кекса синьора" билан А Серия ва миллий Кубок ғолибига айланди.\nАлвес ПСЖда яхшигина даромадли таклиф олгани учун "Ювентус"ни тарк эркин агент сифатида тарк этди. Дани Турин клуби сафида 33та ўйинда иштирок этиб, 6та гол урди ва 7та голли пас берди.\n"Арсенал" иқтидорли уэльсликни 2008 йилда сотиб олганди. "Тўпчилар" сафида 11 йилни ўтказган Рэмси Лондонни тарк этди. Миш-мишларга кўра, клуб ва футболчи янги битим борасида келиша олишмаган.\n"Ювентус" вазиятдан фойдаланиб қолди. Рэмси Турин клуби билан ҳафталик маоши 400 минг фунт бўлган 3 йиллик шартномага имзо чекди. Мухлислар Рабьо каби Ааронни ҳам янги мавсумда "Ювентус" либосида кўришади.


Ражабийлар ва Узоқовлар сулолалари бирлашди! Тез кунда… - 20 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 20 » Ражабийлар ва Узоқовлар сулолалари бирлашди! Тез кунда…\n— Билмадим кимга қанақа… мен 1998 йил саҳнага чиққанимда Зайнаб Садриева аллаларидан роҳат олганман, ҳозир эса бир қанча устоз санъаткорларнинг дуоларини, «отангга раҳмат!»ларини эшитиб, рохатланяпман. Тобора шуни англаб бораяпманки, санъат мана шу кунлар, дуолар учун! Шахсан мен учун шу, дўстлар! Бундай инсонларнинг раҳматини эшитиш – менинг санъатдаги олий мақсадларимдан ва мақсадимда менга кўмак берган ва мени йиқитиб синдиришга ҳаракат қилаётганларга минг раҳмат! Бугун устоз Хасан Ражабий дуоларини олдим! Ражабийлар ва Узоқовлар сулолалари! Тез кунда…\nЖонли ижро, мақом ва миллийлик бор бўлсин!


Ўзбекистон АҚШга 10 турдаги қишлоқ хўжалиги маҳсулотларини экспорт қила бошлайди - Zamin.uz\nЎзбекистонда етиштирилган бир қатор қишлоқ хўжалиги маҳсулотларини АҚШ бозорида сотиш учун рухсатнома олинди. Бу ҳақда «Ўздавкарантин» инспекцияси матбуот хизмати маълум қилди.\nҚайд этилишича, Вазирлар Маҳкамаси ҳузуридаги «Ўздавкарантин» испекцияси томонидан юртимизда етиштирилган қишлоқ хўжалиги маҳсулотларини экспорт қилиш учун янги бозорларни очишда амалий ишлар олиб борилмоқда. Жумладан, АҚШ бозорига кириш учун мамлакатимизда етиштирилган бир қатор қишлоқ хўжалиги маҳсулотлари бўйича фитосанитар рухсатнома олинди.\n«Америкалик мутахассислар томонидан мамлакатимизнинг фитосанитар ҳолати ўрганилиши натижасида 10 турдаги қишлоқ хўжалиги маҳсулоти АҚШга экспорт қилиниши расман тасдиқланди. Булар – ловия, мош, нўхот, ерёнғоқ, бодом, грек ёнғоғи, қуритилган узум, ўрик, олхўри ва анжир. Тадбиркорлар эндиликда юқорида саналган маҳсулотларни АҚШ га экспорт қилишлари мумкин», – деб маълум қилди «Ўздавкарантин» матбуот хизмати.\nТаъкидланишича, тадбиркорлар маҳсулотларни фитосанитар тоза ҳолатда, карантин объектларисиз, яъни Ўзбекистон имиджига салбий таъсир қилувчи омиллардан холи тарзда юборишлари мақсадга мувофиқ. Фитосанитар ҳолатни ўрганиш учун инспекциянинг исталган ҳудудий бошқармаларига, Ўсимликлар карантини чегара масканларида ўрнатилган ишонч рақамларига мурожаат қилиш мумкин.\n«Шунингдек, яқин вақт мобайнида АҚШ томонидан қовун экспортига рухсат берилиши кутилмоқда. Бу бўйича қовуннинг фитосанитар хавфи анализи якунланиш арафасида турибди. Шу билан бирга, АҚШ томони бошқа қишлоқ хўжалиги маҳсулотлари бўйича қизиқиш билдириб, уларнинг Америка бозоридаги рақобатбардошлиги ўрганилмоқда», – дея маълум қилди инспекция вакиллари.\nЭслатиб ўтамиз, шу ой бошида Ўзбекистон мева-сабзавотларини Буюк Британияга экспорт қилиш бўйича келишувга эришилган эди. “Замин” янгиликларини “Telegram”да кузатиб боринг\n12-03-2019, 08:05, Иқтисодиёт\n19-09-2016, 23:42, Иқтисодиёт


Киритилган сана: 2017-11-27 16:40\nПортугалиялик футболчи биринчи зарбада адашди, аммо иккинчисида дарвозага тўпни йўллашда адашмади ва “қаймоқранглилар”ни ғалаба сари олға етаклади. “Реал” муҳим ўйинда керакли очколарни қўлга киритди. Goal нашри “Малага”га қарши ўйинни таҳлил қилди.\n“Реал Мадрид” ҳамон “Сантьяго Бернабеу”да қийинчиликка дуч келмоқда. Криштиану Роналду амалдаги чемпионларни Ла Лигадаги иккинчи голини пенальтидан уриб, навбатдаги омадсизликдан қутқариб қолди. Зидан шогирдлари шу тариқа соврин учун курашда саккиз очкогача фарқни қисқартириб олишди.\nЛука Модрич пенальти ишлаб олди. Роналду эса “Реал”га уч очкони тақдим қилиш имкониятини кўкка совурмади, албатта биринчи зарбада адашди, аммо иккинчисида тўп тўғри дарвозага бориб тушди.\nУнгача, “Малага” Карим Бензема ва Каземироларнинг голларига муносиб жавоб беришди ва орадаги фарқни йўққа чиқараверишди. Бироқ, Роналдунинг голига жавоб қайтаришда ожиз қолди.\n“Реал” аяб ўтирмайди, аммо “Сантьяго Бернабеу”да сенга имконият беради” – деган эди ўйиндан олдин клубнинг собиқ вакили ва айни пайтда “Малага”ни бошқараётган Мичел. Унинг шогирдлари устозининг гаплари нақадар тўғри эканлигини исботлашди.\nСафар учрашувларида Зидан шогирдлари мезбонларни аяб ўтиришмаяпти, бироқ ...


Абдулла Улуғов. ХХ асрнинг энг яхши асарлари — www.ziyouz.uz\nБош саҳифа Энг сара асарларАбдулла Улуғов. ХХ асрнинг энг яхши асарлари\nХХ асрнинг энг эътиборли асарлари… Улар анча-мунча. «10 та энг сараси» деган мезон қўйиладиган бўлса, уларнинг қайси бирини кўрсатсам экан, деб иккиланиб қоласан, киши. Бироқ ХХ асрнинг энг эътиборли асарлари рўйхати бошида Фёдор Достоевский романлари кўрсатилса, албатта, адолатдан бўларди. Чунки бу асрнинг энг сара асарлари бўлган Жеймс Жойснинг «Улисс» («Одиссея»), Михаил Булгаковнинг «Уста ва Маргарита», Габриэл Гарсиа Маркеснинг «Ёлғизликнинг юз йили», Томас Манннинг «Иосиф ва унинг акалари», Андрей Платоновнинг «Хандақ», «Чевенгур», «Ёшлик уммони» («Ювенильное море»), Владимир Набоковнинг «Лолита», Марсель Прустнинг «Сванга йўл» («Путь к Свану»), Август Стриндбергнинг «Қизил хона» («Красная комната»), Гайто Газдановнинг «Учиш» («Полёт»), Кнут Ҳамсуннинг «Пан», «Виктория», Андрей Белийнинг «Петербург» асарлари, Хорхе Луис Борхес ҳикоялари бағрида ҳаётни инсон дунёсини «Телба» муаллифига хос кузатиш, кўрсатиш аён бўлиб туради.\nХХ аср адабиётида «Тинч Дон» деган яна бир асар мавжудки, уни ким ёзганидан қатъи назар, беҳад мароқли, таъсирчандир.\nУлкан истеъдодларнинг алоҳида битта асарини ажратиб олиб, айнан шуниси яхши, дейиш ниҳоятда машаққат. Чунки улар бир-бирига ўхшамайди. Ҳар бири ўз фазилати билан ярқираб туради. Шундай бўлса-да, Чингиз Айтматовнинг «Қиёмат» романи адиб ижодининг чўққиси саналади. Бу асар энг адолатли мезонлар билан ёндашилганида ХХ аср жаҳон адабиётининг энг сара ўнлиги биринчи бешлигида туришга муносиб.\nХХ аср ўзбек адабиётининг энг сара ўн асари… «Энг сара»ни қайси мезонда ўлчаш керак? Агар «жаҳон адабиётининг энг эътиборли асарлари» мезонидан келиб чиқиладиган бўлса, ўзбек адабиётида шу мезонга лойиқ асар борми?\nЎзимизнинг жайдари мезонларимиз билан ёндашсак-чи… Ўнта чиқармикан? Санайликчи:\n1. Чўлпон. «Кеча ва кундуз» (роман).\n2. Абдулла Қаҳҳор. «Сароб» (роман).\n3. Мақсуд Шайхзода. «Мирзо Улуғбек» (трагедия).\n4. Одил Ёқубов. «Улуғбек хазинаси» (роман), «Кўҳна дунё» (роман).\n5. Абдулла Қодирий. «Ўткан кунлар» (роман).\n6. Абдулла Орипов. «Баҳор» (шеър).\n7. Рауф Парфи. Шеърлар.\n8. Мурод Муҳаммад Дўст. «Лолазор» (роман), «Дашту далаларда» (ҳикоя).\n9. Наза Эшонқул. «Қора китоб» (қисса).\nЎнтага етмади. Лекин шу «рўйхат»нинг ўзи ҳам анча кўнгилчанлик билан тартибланди…\n← Аввалги Аввалги Гулжаҳон Мардонова. Алпомишни билган борми! (1989)\nКейинги → Кейинги: Вафо Файзуллоҳ. Чин шеърият йўли инсоният қалбига туташ


"Карачик ва Тиловова хорижда ўйнай олади" — "Бунёдкор-Wоmen" вакили / CHAMPIONAT.asia\n20:04Венгер: "Роналдунинг МЮга қайтганини хато демаган бўлардим" 3 19:50Асрор Алиқулов: "Янгиер" футболчиларига бўшлиқ ва вақт берсак, истаган ишини қилиши мумкин эди" 0 19:28Бекзод Қодирқулов: "Вазиятлардан фойдалана олмаслик мағлубиятга олиб келди" 0 19:11Про лига. "Хоразм" "Арал Самали"ни йирик ҳисобда ютди, "Шўртан" "Янгиер"ни енгди 1 18:47Olamsport: Қудратилло Абдуқаҳҳоров АҚШга жўнаб кетди, "Фергюсоннинг Хабиб ҳақидаги ҳикоясини якунламоқчиман" 0 18:33Бешинчиси беш бўладими? 8 18:24"Торино" Белоттини сақлаб қолмоқчи 0 18:01"Ньюкасл" "Реал"нинг юлдуз футболчисини нишонга олди 4 17:58"Футбол олами". Мураббийлар қўзғолон кўтарган 23-тур ҳақида барчаси 18 17:38МЮ Конте билан алоқага чиқди. Италиялик клубни бошқаришга рози 10 17:35Ҳафта ўртасидаги баҳслар: А Серия 10-тур превьюси 1 17:16Дибаланинг қачон "Ювентус" билан янги шартнома имзолаши маълум бўлди 0 16:53"Реал" Кроосга янги шартнома таклиф қилади 1 16:42"Нефтчи" Про лига тўпурари билан шартномани бекор қилди 21 16:41МАҚОЛА. ОФК кубоги-2011 қаҳрамонлари. Улар ҳозир қаерда? 10\n"Карачик ва Тиловова хорижда ўйнай олади" — "Бунёдкор-Wоmen" вакили\n05 окт 01:24\nТеглар : Бунёдкор-WНозима Эргашева\nТошкентнинг "Бунёдкор-W" жамоаси ярим ҳимоячиси Нозима Эргашева билан суҳбатлашдик.\nМаълумот учун, 2001 йилда туғилган тажрибали футболчи Олий Лиганинг жорий мавсумида 9 бор рақиблари дарвозасига йўл топишга улгурган.\nНима учун айнан футбол?\n— Эсимни танибманки, футболга қизиқаман. 6 ёшимга қадар кўчада болалар билан тўп ўйнар эдим. Кейинроқ эса А.Р. Исмаиловичнинг шогирдлари сафига қўшилдим ва болалар билан машғулотларда қатнаша бошладим. Кейинчалик мураббий мени Олий Лигага тавсия қилдилар. Шу тариқа қизлар Олий Лигасига кириб келдим.\nБу спорт турини танлаганингизга афсус қилган пайтларингиз бўлганми? (қандай вазиятларда?)\n— 6 ёшимдан бошлаб ҳозиргача футбол ўйнайман. Лекин бутун ҳаётим давомида ҳали бундай ҳис бўлмаган.\n"Бунёдкор-W"даги шароитлар, машғулотлар ҳақида айтиб берсангиз, камчиликлар ҳақида ҳам.\n— Клубимизда барчаси яхши. Машғулот ўтказишмиз учун ҳамма шароит ва имкониятлар мавжуд. Машғулотларимиз қизиқарли ва шиддатли руҳда ўтади. Ҳамма жамоаларнинг камчиликлари бўлади. Лекин шунга қарамай бизнинг жамоа Ўзбекистондаги энг зўрларидан.\nЭркаклар футболида легионерларимиз сони ошмоқда. Сизда ҳам шундай ният борми?\n— Албатта, бу ҳар бир футболчининг орзуси. Агар таклиф тушса, авваламбор, мураббий билан маслаҳатлашардим.\nБунинг учун ўз устингизда кўп ишлашингиз керак. Машғулотлардан кейин ҳам алоҳида шуғулланиб турасизми?\n— Ҳар бир футболчи ўзининг камчиликлари устида якка тартибда шуғулланади. Лекин буни ҳам мураббий назорат қилади.\nФутболда мураббий жамоанинг ўйинига қанчалик таъсир ўтказади?\n— Фикримча, 80 фоиз бўлса керак. Майдонда биз ўйнаймиз, муаббиймас. Лекин мураббийнинг кўрсатмалари асосида у ўргатган ҳаракатларни амалга оширишга ҳаракат қиламиз. Ҳамма эътибор мураббийнинг фикрига қаратилади. Майдондаги футболчи 20 фоиз вазиятлардагина ташаббусни ўз қўлига олади.\nСиз билан ишлаган энг кучли мураббий ким?\n— Энг яхши деб Аҳмедов Равшан Исмаиловични кўрсатардим.\nАгар танлаш имкониятингиз бўлганда қайси жамоада тўп сурардингиз?\n— Ўзбекистондан фақат ўз жамоам “Бунёдкор-W”ни танлайман.\nКатта мағлубиятлардан сўнг ўзингизни қандай чалғитасиз?\n— Мағлубият мен учун қандайдир маънода мотивация бўлади. Кўп ҳолларда онамни далдаси ёрдам беради.\nФутболдан ташқари яна қайси спорт турларига қизиқасиз?\n— Волейболга қизиқаман ва ўйнаб тураман. Бўш вақтимнинг асосий қисмини китоб мутолааси билан ўтказаман.\nЎзбекистондаги аёл футболчилар орасида хорижда ўйнай олиш даражасида деб кимларни айта оласиз?\n— Людмила Карачик (“Бунёдкор-W”) ва Лайло Тиловова ("Севинч").\nСизнинг спортдаги кумирингиз ким?\n— Мен ҳеч кимга ҳавас қилмиман, шу қаторда ҳасад ҳам. Орзуга келадиган бўлсак, ҳар томонлама мукаммал бўлишни орзу қиламан.\nАёллар футболини ривожлантиришимиз учун нималар қилишимиз керак?\n— Энг муҳими спортчининг қизиқишини сўндирмасдан, аксинча унинг ривожланиши учун шароит яратиш керак. Уларга адолат билан ёндашиш керак. Спортчига етарлича эътибор қаратилса, ҳаммаси фақат яхши томонга ўзгаради.\nМалика Кушбакова суҳбатлашди\nСуперлига. Тўхтасинов ва "Бунёдкор"га аталган тур ёхуд 23-тур лауреатлари 8\nКичкина камера. "Бунёдкор" "Турон"ни қийнаб мағлуб этган кеча 19\nЭшитдик-да! Игорь Шквирин "Турон" бош мураббийлигидан кетди 35\nШартномаси декабрда якунланадиган Авазбек Ўлмасалиев фаолиятини қаерда давом эттириши мумкин? 4\nСуҳроб Иззатов: “Бугун омад бизга кулиб боқди” 0\nГоллар, пенальти ва қизиллар. "Бунёдкор" сўнгги дақиқаларда "Турон"ни ютиб кетган ўйиндан ГАЛЕРЕЯ 2\nШуҳрат Мақсудов: "Учрашувдан олдин турнир жадвалига қараш ёмон оқибатларга олиб келишини билар эдик" 13\n05 окт 02:22:25\nМеталлургда футболчи булиб танилгансанку.\nШунчалик хам буладими одам. Рахмат дейишга журьат килмабсан\n09 окт 10:59:37\nБабакулов.Ш.Н фойдаланувчининг фикрига жавоб бериш\nМеталлургда футболчи булиб танилгансанку. Шунчалик хам буладими одам. Рахмат дейишга журьат килмабсан\nЧемпионлик билан табреклайман.\n08 окт 21:28:54\nЯзшимисиз, Сугдиёнада яхши ишлибсиз чарчаманг, насб килса кубокни хам оламиз.\n05 окт 10:06:26\nSo'g'diyonadagi aslida Metallurgda qolib ketgan ishlarizi qaytib davom ettirsangiz xursand bo'lardik!\n05 окт 10:03:22\nSherali Boboqulov aka Metallurg-Womenga qayting iltimos!\nАПЛ. "Ливерпуль" "Манчестер Юнайтед"га "Олд Траффорд"да жавобсиз 5та гол урди, Салоҳдан хет-трик!\nСуперлига. Можароларга бой ўтган "Андижон" - "Насаф" учрашувида дуранг қайд этилди\nМикаэль Секейрадан аччиқ гаплар: "Шу тизим бўлса, Ўзбекистон ҳеч қачон Жаҳон чемпионатига чиқа олмайди"\nЛа Лига. "Реал" мавсумдаги илк "Класико"да ғалаба қозонди


ЖССТ: бир ҳафта ичида коронавирусга чалиниш рекорд даражада ўсган - Daryo\n14:27, 13.10.2020 17774\nЖССТ: бир ҳафта ичида коронавирусга чалиниш рекорд даражада ўсган\nДунёда коронавирусга чалинганлар сони ўтган ҳафта ичида 2,2 миллиондан ортиқ одамга кўпайди, бу пандемия бошидан буён етти кун ичида кузатилган энг юқори ўсиш кўрсаткичидир, деб ёзади «ТАСС». Ўлим билан тугаган ҳолатлар 39 мингтага ошган, бу бундан олдинги ҳафтадаги кўрсаткичга тахминан тенг. Бу ҳақда ЖССТ душанбадан сешанбага ўтар кечаси Женевада маълум қилган.\nҲафталик ахборот бюллетенида таъкидланишича, расман тасдиқланган коронавирусга чалиниш ҳолатлари 11 октябрь ҳолатига кўра 37 109 851 тага, ўлимга олиб келиш ҳолатлари 1 070 355 тага етган.\nЭнг оғир эпидемик вазият Шимолий ва Жанубий Америкада кузатилмоқда. Бу ҳудудда 5—11 октябрь оралиғида 804 мингдан ортиқ киши касалланган, жами касалликни юқтирганлар сони 17,79 миллиондан ошган. Етти кун ичида 20 мингдан ортиқ ўлим қайд этилган, 11 октябрь ҳолатига жами ўлим ҳолатлари сони 588 мингдан ошган.\nЖануби-шарқий Осиёда бир ҳафтада 575 мингдан зиёд киши коронавирусни юқтирган, уларнинг умумий сони 7,9 миллиондан ошган. Вафот этганлар сони 126 мингдан ошди, бу олдинги ҳафтадагидан 7,75 мингтага кўпдир.\nЕвропада бундан аввалги ҳафтага нисбатан энг катта ўсиш қайд этилган (34%). Касалланганлар сони 694 мингдан кўпроққа ошган ва қарийб 6,92 миллионга етган. Бир ҳафтада 6,1 мингдан зиёд одам ўлган, уларнинг жами сони 246 мингдан ошган.\nЖССТ: Бир кеча-кундузда коронавирусга чалиниш ҳолатлари сони бўйича янги рекорд қайд этилди\nДунёда COVID-19’га чалинганлар сони 36 миллиондан ошди\n11:16, 24.09.2020 141572\n14:12, 14.09.2020 121110\nЖаҳон ҳафта ичида. Қайтаётган карантин чекловлари, Беларусдаги якшанба намойишлари ва соғлиғи тикланаётган Навальний\n23:14, 07.10.2020 92716\nСветлана Тихановскаяга нисбатан Россияда қидирув эълон қилинди\n07:43 Бугун 271\n107 ёш ҳикматлари: риштонлик Тўхтабуви аянинг нафақадаги набираси, бўёқсиз қорайган сочи, бир ҳовлига сиғмайдиган авлодлари\n07:31 Бугун 579\nМутахассислар Facebook Messenger фойдаланувчиларини киберҳужум ҳақида огоҳлантирди\n07:19 Бугун 1895\nТошкент халқаро аэропортида фуқарони хорижга фоҳишалик қилиш учун жўнатаётган 20 ёшли қиз ва унинг шериги ушланди\n07:10 Бугун 2569\nБокс. Бобоусмон Ботуров ва яна уч нафар ўзбекистонлик боксчи Губернатор Кубогини ғалаба билан бошлади, Санжар Турсунов эса ютқазиб қўйди\n23:59, 19.04.2021 90119\nНамоз ўқиётган Саида Мирзиёева ва Комил Алламжонов, рақс тушаётган полициячи, озодликка чиққан сигирлар. 19 апрель суратлари\n20:55, 20.04.2021 76340\n19:59, 19.04.2021 68411\nЎзбекистондаги аёллар ва эркаклар сони маълум қилинди\n21:48, 20.04.2021 70309\nЖиззахда Россиядан келаётган юк автомобили ағдарилди. Олиб кетилаётган қўйларнинг юзга яқини нобуд бўлгани айтилмоқда (фото)


Ҳаким Фузайлов: «Янги жамоа тузяпмиз, хатолар бўлиши табиий»\n«Динамо» бош мураббийи Ҳаким Фузайлов Про-Лига 6-туридан ўрин олган «Нефтчи»га қарши ўйин (0:1) ҳақида фикр билдирди.\n«Рақиб сафида кучли футболчилар йиғилгани сабаб ўйин қийин ўтиши ва битта голгача бўлиши кутилганди. Йигитларнинг иштиёқ билан ўйнаганига эътирозим йўқ. Хатолар бор, бўлиши ҳам табиий, чунки мен энди 4 ойдан буён ишлаяпман ва янги жамоа тузяпмиз. Дарвозабон (Фарҳод Раҳматов) жароҳат олди ва уни шу сабаб алмаштирдик. Яна баъзи футболчиларда жароҳат бор.\nҲакамлар ҳақида эса гапирмоқчи эмасман, уларнинг фаолиятига баҳо берадиган одамлар бор», деди Ҳаким Фузайлов.


Навбат бева аёлларга келди\n11 апрел 2021, Тошкент вақти: 09:28\n“Комсомолская правда” газетасида “Террорчиларнинг 1000 га яқин бева ва сингиллари доғистонлик жангариларга кўмаклашмоқда” номи остида мақола эълон қилинди. Унда бир гуруҳ доғистонлик аёлларга нисбатан худкушларни тайёрловчи “аёллар жамоати”га бирлашаётгани тўғрисида асоссиз айблов қўйилган.\nГазетада чоп этилган мақолада айбланган аёллардан бири Айша Макашарипова Озодлик саволларига жавоб берди.\nОзодлик: Айша, айтингчи, шу мақола чоп этилишидан олдин сиз билан муаллифлар учрашганмиди?\n- Йўқ, йўқ. Ҳеч ким мен билан учрашгани ҳам йўқ. Мен учун бу кутилмаган бир ҳодиса бўлди. Мен ўзим бу мақолани ўқиганим ҳам йўқ, лекин ҳозир бир шок ҳолатидаман.\nОзодлик: Биз мақола муаллифлари Коц ва Стешин билан боғландик ва улар барча айбни махфий органлар зиммасига юкладилар. Шунингдек, улар "суратлари чоп этилган аёллар бу мақоладан катта зиён кўрмасликларини" бизга билдирдилар. Бу ҳақиқатан шундайми?\n- Бу ҳақиқий бемаънилик. Мен 4 боланинг онасиман. Мен тинчгина ишга бораман ва шу йўл билан ортга қайтаман. Менинг ҳаётим бу фарзандларимдир. Қариндош-уруғларим ҳам руҳий ларзада. Мени қайсидир Наврўзовнинг хотини деб чиқишлари ҳам ёлғон. Айбловларни қўйган одам жавоб ҳам бера олиши керак, бундай бемаънигарчиликка. Мен қариндошларим учун жавоб бермайман. Мен сотувчи бўлиб ишлайман ва сўнгги пайтларда изимдан кимдир пойлаб юрганини сезяпман. Ҳозир танишларимсиз кўчага чиқа олмай қолганман.\nОзодлик : Сиз ўз ҳуқуқларингизни ҳимоя қилмоқчимисиз?\n- Албатта. Судга топшираман. Бошқа аёлларни танимасам ва улар билан қандай уланишни ҳам билмаяпман ҳозирча. Менинг мақсадим- мақола муаллифлари нима сабабдан бундай иғволарни тарқатишганлиги тўғрисида фақат тушунтириш олиш, холос. Аслида бу орган ходимларининг бизга қарши амалиёти. Уларнинг мақсади битта- одамларни бизга қарши қилиб қўйиш,- деди жабрланган Айша Макашарипова.\nҚандай қилиб уларнинг шахсий маълумотлари нопок журналистларнинг қўлларига тушган бўлиши мумкин, деган саволга, “Жамоат” ташкилотини тузганликда айбланган Гулнора Рустамова ўз фикрини билдирди:\n- Ҳар бир тахмин қилинаётган жангарининг қариндош-уруғлари ягона бир базага киритилади ва шу база асосида махфий тузилмалар схемаларни ишлаб чиқишади. “Комсомолка” журналистларининг қўлига шунчаки шу схемалардан бири тушган. Улар эса бу схемадан шов-шув кўтарувчи “оламшумул” бир ҳикоя яратишган. Иншаллоҳ, улар билан судда учрашамиз,- деди Гулнора Рустамова Озодлик Радиосига.\nРоссия шаҳарларида содир этилган портлашлар сўнгги пайтларда оммавий ахборот воситаларида “қора бевалар” тўғрисидаги гап-сўзларнинг оммавий равишда тарқатилишига туртки бўлмоқда.\nБир қатор нуфузли матбуот органлари уз саҳифаларида чоп этилаётган материаллар орқали ижтимоий норозиликни айнан бева аёлларга йўналтиришга уринишлари йўқ эмас.\nКавказ бўйича эксперт, сиёсатшунос Сергей Маркедонов Доғистонда бўлаётган воқеаларнинг аксарияти ҳукумат органларининг тазйиқи остида вужудга келмоқда деган фикрда.\n- Шимолий Кавказда Ислом радикализмининг ёйилишига албатта давлат органларида томир отган коррупция сабаб бўлмоқда. Ички ишлар ва ҳуқуқ тартибот идораларида тартиб ўрнатилган ҳолатдагина исломчиликка боғланаётган муаммолар ўз-ўзи билан йўқ бўлиб кетади. Туғри, Шимолий Кавказда ҳатто ўша ҳолатда ҳам норозилар бўлиши мумкин, лекин давлат органларига қаршилик кўрсатиш оммавий тус олмайди. Коррупциялашган давлатга айланиб бораётган Россияда, ижтимоий портлаш хавфи ҳам ошиб боради, - деди сиёсатшунос Сергей Маркедонов.\nREGNUM ахборот агентлигининг хабарига кўра 1993 йилдан 2010 йилга қадар Россия ҳудудида террорчилик ҳаракатлари натижасида 2000 ортиқ одам ҳалок бўлган. Биринчи (1994-1996) ва иккинчи (1999-2000) чечен урушлари давомида жами 10 мингдан ортиқ Россия ҳарбийлари ва 30 мингдан ортиқ жангарилар ўлдирилган.\nСўнгги беш йил ичида Доғистонда куч ишлатар тизимлар томонидан 500 дан ортиқ жангари йўқ қилинган.